Komplikacije u trudnoći su retke, ali moguće - Izazov\nKomplikacije u trudnoći su retke, ali moguće\nRadio-televizija Srbije 13. septembra 2019. 19:33\nAna Mitrović je, gostujući u Beogradskoj hronici, navela da je ne nekada uprkos svemu nemoguće sprečiti loš ishod.\n"Odgovorno tvrdim da ne postoji mogućnost da se u takvim situacijama desi nebriga doktora, neadekvatno angažovanje. Želim da kažem da je nekada uprkos svemu nemoguće sprečiti loš ishod", rekla je Mitrovićeva.\nUkazala je da postoje određene komplikacije koje se mogu dogoditi u trudnoći, kao i da se to dešava u svim zemljama uprkos najsavremenijim dijagnostičkim procedurama.\n"Nemoguće je kod svih trudnica garantovati da će se roditi zdravo dete i da će ta žena biti zdrava i izaći iz bolnice bez posledica", naglasila je Mitrovićeva i dodala da su komplikacije na sreću retke.\n"Naša je želja da svaka trudnica u trudnoći prođe dobro i da rodi zdravo dete, ali uprkos svim dijagnostičkim procedurama, ne kod nas nego i u Americi, Finskoj i tamo gde postoje najveći standardi prenatalne dijagnostike, nema garancije da će žena rodito zdravo dete", dodala je Mitrovićeva.\nUkazala je da ovakve vesti o smrti trudnica svakako uzdrmaju sve u Srbiji. "To je ono što jedan ginekolog-akušer nikako ne želi da mu se desi u praksi, ali bojim se da nema akušera koji mnogo radi, a da nažalost nema ovakvo iskustvo", rekla je Mitrovićeva.\n"Najvažnije je da znate pred sobom, pred strukom, pred tom porodicom da ste uradili sve što je moglo da se uradi da pokušate da sprečite tako fatalan ishod", dodala je doktorka.\nNavela je da se Srbija nalazi negde u sredini po takozvanom maternalnom mortalitetu –odnosno po smrtnosti majke koja se može dovesti u vezu sa trudnoćom, porođajem ili u periodu šest do osam nedelja posle porođaja.\n"Svaki taj slučaj se nadzire u ustanovi u kojoj se desi, a dolazi i spoljni nadzor i inspekcija i diskutuje se na stručnim skupovima, jer se radi o promilima", rekla je Mitrovićeva.\nŠta je nesavesno lečenje?\nNa pitanje šta se smatra nesavesnim lečenjem, Mitrovićeva kaže da je to jako širok pojam.\n"Ukoliko nismo preduzeli prema procedurama sve ono što piše onda mi nismo postupili onako kako naša struka nalaže i onda je to naša greška i naše nesavesno lečenje, jer smo nešto preskočili i uskratili potencijalnu pomoć toj pacijentikinji", rekla je Mitrovićeva.\nOdgovarajući na pitanje da li poznaje nekog kolegu ko je imao takav slučaj, Mitrovićeva kaže da ne.\n"Za 20 godina specijalističkog rada i to vrlo intezivnog rada nikada nisam videla nikoga ko se ogrešio i zbog svoje površnosti ili preskakanja i nemarnosti je nekome ugrozio život. Naprotiv, gledala sam kolege koji su na svojim rukama da bi što pre stigli u operacionu salu trudne žene nosili sa porođajnog kreveta u operacioni blok", objasnila je doktorka.\nUkazala je da i lekara ima različitih i da ne brani sve, ali da je sigurno većina njih odabrala tu struku iz ljubavi i požrtvovanja.\n"Delim saosećanje, i to ne kažem reda radi, zaista sa svim ovim porodicama koje su izgubili svoje najvoljenije, jer u trudnoći svi želimo samo lepo, da slavimo, da se rodi, zato sam i izabrala ginekologiju, jer je to oblast u medicini koja daje najveće radosti. Ali se zato svaki ovakav slučaj pamti zauvek", naglasila je Mitrovićeva.\n"Nekada nije moguće sprečiti smrtni ishod"\nNavela je da u određenim delovima naše zemlje postoji manjak kadra, ali da se ovakvi slučajevi nažalost dešavaju i tamo gde ne postoji manjak kadra i gde postoji najsavremenija i najsofisticiranija oprema.\n"Radi se o situacijama gde je nemoguće uz sve mere koje su preduzete sprečiti smrtni ishod", rekla je Mitrovićeva.\nDruga stvar su lekarski propusti i greške. "Postoje jasne procedure, to se zovu vodiči dobre kliničke prakse i preporuke kako se u određenim takvim situacijama postupa upravo zato da bi se zaštitio i pacijent i lekar, da se zna da je sve od procedura sprovedeno i da, nažalost, tako loš ishod nije bilo moguće izbeći", objasnila je Mitrovićeva.\nKada uđemo u trudnoću svi želimo da rodimo zdravo dete i da ta trudnica sa detetom ode kući, rekla je doktorka.\nIstakla je da postoje slučajevi gde možda postoji lekarska greška, ali u najvećem broju slučajeva, makar sa svim ovima sa kojima sam ja ona upoznata, nije postojala lekarska greška.\n"Jednostavno jedna mlada žena od 30 godina, relativno skoro smo imali takav slučaj, najnormalnija trudnoća, potpuno ispitana, savršeno, kod kuće joj je pozlilo dok je došla u bolnicu nažalost već je imala moždano krvarenje, nije znala da ima prošireni krvni sud u glavi", rekla je Mitrovićeva i dodala da to mnogi od nas ne znaju da imaju.\n"Trudnoća je stanje koje će ko te mlade osobe, koliko god ona spolja izgledala zdravo, koliko god se dobro osećala, u jednom trenutku isprovocirati ono što je slaba tačka", dodala je Mitrovićeva i naglasila da su takvi slučajevi retki.


Vesti online / Vesti / Srbija / Šešelj se već sladi: Ako pobedi Le Penova...\nUkoliko u Francuskoj na predsedničkim izborima pobedi lider Nacionalnog fronta Marin le Pen, to će biti kraj Evropske unije kakvu danas svi poznajemo, izjavio predsednik Srpske radikalne stranke (SRS) Vojislav Šešelj.\nPutin odlučio srpske izbore...\nOn je kazao da će ta eventualna pobeda EU svesti na Nemačku i "grupu nemačkih satelita", odnosno da će u EU ostati sve tri zemlje Beneluksa, Austrija, Italija, Slovenija, Hrvatska, Mađarska, Češka, Slovačka i Poljska.\nPrema rečima Šešelja, Srbija mora što pre da se opredeli kome će se okrenuti, jer još dugo ne može da sedi, kako je naglasio, "na dve stolice".\n- Vučić sedi na dve stolice, hoće u EU, a hoće i prijateljstvo sa Rusijom, to je nemoguće na dugoj stazi i u najskorije vreme moraće da se opredeli - rekao je Šešelj, dodajući da je podrška koju je Vučić dobio od Putina pred predsedničke izbore bila ključna da osvoji preko 50 odsto glasova na izborima za predsednika Srbije.\n- Rusija se vratila na Balkan i nju odatle niko neće oterati. Sad je pitanje hoćemo li mi naše interese da udružimo sa njihovim da bi sačuvali ono što je u našim rukama, odnosno povratili ono što smo izgubili, ili ćemo i dalje hodati po tankoj žici, malo tamo malo 'vamo, pa na kraju da izgubimo sve - objašnjava vođa radikala.\nOn je na pitanje šta će značiti približavanje Rusije i SAD, kazao da Amerika bez Balkana apsolutno može, jer on njoj ne treba ni zbog čega, osim kako je dodao, ako planira da i dalje ratuje sa Rusijom i da krene u vojni pohod, što bi bilo pogubno za celi svet.\n- Rusiji je Balkan neophodan i životno važan zbog geostrateškog položaja. Mi treba da se prilagodimo sili koja će po svoj prilici ovladati u dogledno vreme Balkanom i ako mi to ne uradimo uradiće neko drugi - dodao je lider SRS-a.\nŠešelj je naveo i da prethodni predsednički izbori u Srbiji nisu bili "fer plej", da je bilo brojnih neregularnosti, među kojima je naveo da su na Kosovu sprovedeni bez ikakve kontrole, kao i prihvatanje kandidature Preletačevića gde skoro nijedan dokument nije bio validan.


Vlada: Obezbeđena izgradnja polu-autoputa | Autonomija\nVlada: Obezbeđena izgradnja polu-autoputa\nTo praktično znači da neće biti privremenog finansiranja pokrajine i da će biti izgrađen put Novi Sad-Ruma\nVlada Vojvodine večeras je saopštila da su sredstva za finansiranje izgradnje poluatoputa od Novog Sada prema Rumi, koji obuhvata i tunel kroz Frušku, obezbeđena i da se čeka pismena saglasnost Ministarstva za finansije Srbije.\nPovodom saopštenja Ministarstva finansija da je na nejasan način interpretirana Pajtićeva izjava o sredstvima za finansiranje izgradnje ovog puta, Vlada Vojvodine je navela da je premijer rekao da su sredstva obezbeđena, i da će, nakon saglasnosti ministarstva biti realizovana preko budžeta Vojvodine za 2013. godinu.\n„Nije sporno da su sredstva strogo namenska i da su predviđena za izgradnju deonice puta Novi Sad-Ruma sa tunelom kroz Frušku goru i prilaznim putnim saobraćajnicama, jer je taj projekat jedan od prioritetnih za Vojvodinu“, navodi se u saopštenju.\nDodaje se da pokrajinskoj administraciji „nije od posebnog značaja“ pitanje da li će ta sredstva biti obezbeđena putem poreza ili kreditnom linijom kineske „Eksim banke“.\nMinistarstvo finansija danas je saopštilo da se ne radi o novim, već o sredstvima koja su inače planirana usvojenim Zakonom o budžetu Srbije za 2013. godinu, kao namenski kapitalni transfer, davanjem garancije Republike za kredit kineskoj „Eksim banci“.\n„O ovome je ministar finansija i privrede Mlađan Dinkić govorio više puta tokom rasprave o Zakonu o budžetu za 2013. u Skupštini Srbije, kada je objasnio da je budžetom za 2013. godinu Vojvodini već obezbeđeno 15 milijardi dinara više nego prethodnim budžetom“, navodi se u saopštenju.\nPajtić je danas novinarima rekao da to praktično znači da pokrajina neće ići na privremeno finansiranje i da će vrlo brzo izaći sa predlogom budžeta za 2013. koji će iznositi 71 milijardu dinara, što zadovoljava ustavnu garanciju da budžet Vojvodini čini sedam odsto budžeta Srbije.\n“Novac će biti iskorišten za naš najprioritetniji program, a to je izgradnja poluautoputa od Novog Sada do Rume, koji podrazumeva i izgradnju tunela kroz Frušku goru”, rekao je Pajtić.\nDodao je da Vojvodina kroz ovaj projekat želi da da mogućnost razvoja nerazvijenim delovima Vojvodine i zato je predlog Republike prihvaćen, jer omogućava da Pokrajina definišeo budžet u skladu sa ustavnim okvirima.\n“Otpali su razlozi za privrenemo finansiranje i time je praktično zadovoljen ustavni okvir, a ispunjava se i uslov da tri sedmine sredstava ide u kapitalna ulaganja”, kazao je Pajtić i dodao da je Pokrajina insistirala da serdstva budu obezbeđena i u tom pravcu najavila postupak pred Ustavnim sudom i pokretanje partničnih postupaka.\n“Razgovori sa predsednikom države Tomislavom Nikolićem i ministrom finansija Mlađanom Dinkićem su urodili plodom i nema više nikakvog razloga da pokrećemo postupke pred sudovima zbog aktuelnog budžeta Srbije”, naglasio je Pajtić.


BiH aplicirala za članstvo u EU – mojKontakt portal – Radio Televizija Kontakt\nBiH danas predaje zahtjev za članstvo u EU\nPredsjedavajući Predsjedništva BiH Dragan Čović u ime BiH predao je u Briselu zahtjev BiH za članstvo u EU ministru spoljnih poslova Holandije Bertu Kundersu.\nSvečana ceremonija predaje zahtjeva BiH za članstvo u EU, održana je u zgradi Savjeta EU u Briselu.\nČović je aplikaciju predao holandskom ministru spoljnih poslova Bertu Koendersu jer ta zemlja predsjedava Evropskom unijom.\nČović je rekao da mu čini posebno zadovoljstvo da u ime stanovnika BiH, njenih konstitutivnih naroda i svih građana može reći da je BiH sve uradila da bi predala kredibilan zahtjev za članstvo u EU.\nČović je naglasio da se nada pozitivnom odgovoru EU kako bi BiH već naredne godine dobila status kandidata za članstvo u EU.\nNajavio je da će ova godina biti godina velikih reformi za BiH i je izrazio nadanje da će BiH stići svoje susjede na putu ka EU.\nEvropska komesarka Federika Mogerini istakla je da EU računa na BiH, kao i da će EU pomoći BiH na tom putu.\nЈohanes Han, evropski komesar za pregovore o proširenju, pozdravio je usvajanje mehanizma koordinacije, poručivši da građani BiH zaslužuju članstvo u EU.\nЈedan od uslova za predavanje aplikacije bilo je i usvajanje mehanizma koordinacije koji je u Savjetu ministara BiH usvojen tajno i bez saglasnosti Republike Srpske.\nOdluka o podnošenju aplikacije BiH za članstvo u EU, morala je biti donesena na osnovu širokog konsenzusa u RS i BiH, a ne na osnovu pojedinačnih interesa, izjavio je Nikola Špirić za našu televiziju.Ukoliko BiH, zbog unutrašnjih podjela, propusti ovu šansu to će se odraziti i na njenu stabilnost, ocijenio je Špirić.


SAD obeležavaju godišnjicu terorističkih napada 11. septembra, 2001. U napadima u Njujorku, Virdžiniji i Pensilvaniji, poginulo je gotovo tri hiljade osoba\nOdjek zvona označio je trenutak kada je 11. septembra, 2001 godine, u 8 sati i 46 minuta ujutro po lokalnom vremenu, prvi oteti putnički avion udario u severnu kulu Svetskog trgovinskog centra u Njujorku. Američki predsednik Donald Tramp, koji je prisustvovao ceremoniji u Šenksvilu u Pensilvaniji, proglasio je 11. septembar Danom patriota, uz poruku da “nedela” nisu ugušila duh zemlje niti njenu posvećenost slobodi.\n1 Bjanka Barton, u sredini levo, i Erin Šulthajs hodaju kroz špalir zastava podignutih u čast sećanja na žrtve napada 11. septembra, u ponedeljak 10. septembra 2018, u Malibuu, Kalifornija.\n2 Počast žrtvama je minutom ćutnje odata u Njujorku i u Beloj kući, dok su predsednik Donald Tramp i prva dama SAD Melanija godišnjicu napada obeležili u Šenskvilu, u Pensilvaniji, gde se srušio avion sa 40 putnika i članova posade koji su od terorista pokušali da preuzmu kontrolu nad letelicom.\n3 Prizor tokom beleženje 17. godišnjice od terorističkih napada u Sjedinjenim Državama. Njujork, 11 septembar, 2018.\nU Pentagonu, ceremonija je počela razvijanjem američke zastave na zapadnoj strani u koju je udario jedan od aviona. Na istom mestu su, dan posle napada, dok je zgrada još gorela, vatrogasci su takođe razvili zastavu. Ceremoniji, organizovanoj za porodice žrtava, prisustvovali su potpredsednik SAD Majk Pens i sekretar za odbranu Džim Matis.


Kosovski mediji: Bečić čestitao imenovanje predsjedniku Skupštine lažne države Kosovo i poručio da Priština ima podršku Crne Gore! - Vijesti Srpske – Najnovije vijesti iz Republike Srpske\nNaslovna Region Kosovski mediji: Bečić čestitao imenovanje predsjedniku Skupštine lažne države Kosovo i poručio...\nKosovski mediji: Bečić čestitao imenovanje predsjedniku Skupštine lažne države Kosovo i poručio da Priština ima podršku Crne Gore!\nCijeneći značaj parlamentarnih odnosa i kontakata u ukupnim bilateralnim vezama naših država, nadam se da će naš međusobni angažman biti u pravcu nastavka kvalitetne razmjene iskustava i drugih praksi, te razvoja regionalne saradnje\n“U ime Skupštine Crne Gore želim da vam srdačno čestitam na izboru za predsjednika Skupštine Republike Kosovo“, piše u čestitci predjsednika Skupštine Crne Gore, Alekse Bečića, koju su objavili kosovski* mediji.\nKosovo prolazi intenzivnu tranziciju i reforme u cilju izgradnje uspješnog i prosperitetnog društva zasnovanog na evropskim vrijednostima u čemu ima podršku Crne Gore, ističe Bečić.\nCijeneći značaj parlamentarnih odnosa i kontakata u ukupnim bilateralnim vezama naših država, nadam se da će naš međusobni angažman biti u pravcu nastavka kvalitetne razmjene iskustava i drugih praksi, te razvoja regionalne saradnje. Na kraju, koristim priliku da uputim, poštovani gospodine Konjufca, izraze mog dubokog poštovanja uz najbolje želje za Vaše dobro zdravlje i uspjeh na visokoj funkciji”, navodi Bečić u čestitci koju nije moguće pronaći na sajtu crnogorske Skupštine.


Šta nikada ne treba da radite pred decom - Moj pedijatar\nScenario je sledeći: Policajac vas zaustavlja jer ste prekoračili brzinu, a vi mu govorite da ste to uradili jer žurite da ćerku odvedete na trening. Ona sedi na zadnjem sedištu, sluša vas i zna da to nije istina. Laganje je toliko uobičajeno kod odraslih ljudi, da mnogi ni ne primećuju kada to rade, pogotovu kada su u pitanju tzv. “bele”, bezazlene laži. Kada su deca u blizini, ni jedna laž nije bezazlena. Prateći vaš primer, vaše dete bi moglo da zaključi da je laganje sasvim u redu, čak i kada su neke veće stvari u pitanju.\nKrijete stvari od muža\nAko imate naviku da, na primer, kupite nešto skupo za sebe, a detetu kažete “Šššš, tata ne mora da zna da smo ovo kupili”, to zvuči kao krajnje bezazlena stvar. Možda ćete čak pomisliti da to može da bude dobar način da se povežete i zbližite sa detetom. Međutim, istina je da time pokazujete detetu da je sasvim u redu da laže roditelja, i potkopavate očev autoritet.\nMožda vam zvuči zabavno da pred drugim ljudima ili partnerom unesete malo sarkazma u komunikaciju sa detetom – na primer, da mu kažete da će se pretvoriti u lubenicu ako proguta semenku iz tog voća – ali vaš mališan neće znati da se vi šalite.\nDeca uvek sve shvataju bukvalno, pa je zato najbolje da preskočite ovakav vid zabave i da pronađete drugi način da uveselite sebe ili društvo.\nProvodite previše vremena na telefonu\nAko mislite da je u redu da vaše dete ima mobilni telefon sa 6 godina i da se igra na tablet računaru pre nego što nauči da hoda, onda slobodno provodite koliko god želite vremena na telefonu.\nAli, ako spadate u roditelje koji voleli da njihovo dete provede detinjstvo baveći se stvarima kao što su knjige i “Lego” kockice, onda bi trebalo i vi da se okanete vaših elektronskih spravica.\nVerovatno znate da ne treba da gubite živce i da se derete na decu. Ali, ne bi trebalo da to radite ni sa kim, ako je vaše dete u sobi. Naime, ako se iznervirate na muža i krenete da se derete na njega, velika je verovatnoća da će vaš mališan pomisliti da je on kriv za to. Deca u većini slučajeva misle da su za loše raspoloženje roditelja oni krivi, tako da nerviranje i dranje iz bilo kog razloga – čak i ako se u filmu koji gledate desilo nešto loše – treba izbegavati.\nIsmevate prijatelje ili rođake\nJedna šala na račun “pijanog ujka Pere” ili “glupog prijatelja sa fakulteta” može da se ureže u sećanje vašeg deteta. Ne samo da će to učiniti da dete pomisli kako je u redu da omalovažava manje srećne ljude, već postoji šansa i da će sledeći put kada budete videli osobu koju ste ismevali, vaše dete ponoviti vaše reči.


Bio je velika nada kako crno-belih, tako i Liverpula, u koji je prešao 2014. godine iz Benfike. Marković je imao odličnu sezonu u Portugaliji, nekoliko evropskih velikana je bilo zainteresovano za njega, ali odlazak na Ostrvo se ipak nije ispostavio kao sjajno rešenje.\nOdigrao je samo 20 mečeva za prvi tim, a četiri godine je proveo na pozajmicama. Sada je ponovo u svom voljenom klubu, jedan je od glavnih motora ekipe, a nakon odlaska Vladimira Stojkovića postao je kapiten. „Goal“ je upravo podsetio na Markovićev period u Liverpulu, uz naslov: „Kako je genije Marković doživeo neuspeh u Liverpulu?“\n– Lazar Marković je genije u malom fudbalu - istakao je nekadašnji golman Liverpula Adam Bogdan.\n„Goal“ se prisetio i izjave nekadašnjeg trenera Partizana Avrama Granta, koji je 2014. godine bio oduševljen Markovićevim talentom.\n– Ne volim da upoređujem igrače, jer sam u karijeri radio sa dosta vrhunskih fudbalera. Ako ostavimo po strani Mesija i Ronalda, onda je Marković jedan od najvećih talenata od 19 godina koje sam video. Drago mi je što sam imao priliku da radim sa njim - istakao je tada Grant.\nKAKAV SPORTSKI DAN: Zvezda i Partizan za celu Srbiju! Nećete moći sve na jednom televizoru\n04. 11. 2021. u 09:07\nVELIKI UDARAC: Partizan u Belgiji bez jednog od najvažnijih fudbalera\n02. 11. 2021. u 18:14\nFK Partizan FK Liverpul Lazar Marković\nŽELJKO BULATOVIĆ NAPUSTIO RADNIČKI: Slavni odbojkaški trener biće pomoćnik Zoranu Terziću u Fenerbačeu i ženskoj selekciji Rusije


V. B. 17. jula 2019. 17:44\nFoto: em_diesus - CC BY 2.0\nAgencija za audiovizuelne medije (AMA) Albanije upozorila je albansku javnu radio-televiziju RTSH zbog emitovanja pesama pevačice Svetlane Cece Ražnatović, supruge pokojnog Željka Ražnatovića Arkana, a nakon žalbi da je u programu namenjenom manjinama emitovan spot srpske pevačice.\nTo je učinjeno jer je Ražnatovićeva više puta imala antialbanske istupe protiv Kosova i da su njene pesme, kako se tvrdi, „inspirisale zločine u Bosni i Hercegovini i na Kosovu”, preneli su albanski mediji.\nKako se navodi, naglašeno je da program namenjen manjinama treba da služi prijateljstvu i solidarnosti među narodima i kulturama, a ne da promoviše osobe koje su konkretnim potezima pokazale suprotno.\nU saopštenju AMA Ražnatovićeva je okarakterisana kao „problematična pevačica” koja je svojim ranijim pesmama i izjavama „inspirisala zločine u BiH i na Kosovu, podržala nehumana dela supruga Željka Ražnatovića Arkana i srpskih vojnih i paravojnih formacija koje je vodio”.\n„Skrećemo pažnju da izbegavate takve slučajeve”, saopštila je AMA.\nAlbanska televizijasrpska pevačica\nŠalja se 19. aprila izjašava o krivici za zločine u Kukešu\nHR: HOS-ovci traže lustraciju i zabranu petokrake


Incijativa za doživotnu robiju - Studio B\nIncijativa za doživotnu robiju\nIncijativa za doživotnu robiju Tanjug\nDruštvoDrustvo Pocetna 27. 11. 2017. 08:27:15\nMinistarka pravde Nela Kuburović kaže da ne može da se zanemari inicijativa za uvođenje kazne doživotnog zatvora za ubice dece, za koju je prikupljeno više od 150.000 potpisa, piše današnji „Blic“.\n„Ministarstvo ne može da ostane imuno na veliki broj zahteva građana jer se više od 150.000 svojim potpisima izjasnilo da je za doživotne robije za ubice dece“, navodi „Blic“ izjavu Kuburovićeve.\nKako dodaje, ona je podsetila da je ministarstvo još 2015. predložilo uvođenje kazne doživotne robije, ali je navela da u tom trenutku stručna javnost nije bila zainteresovana za tu temu.\n„Nakon dostavljanja više od 150.000 potpisa, ponovo pokrećemo javnu raspravu“, rekla je Kuburović, navodi beogradski list.\nPeticijom Fondacije „Tijana Jurić“ i „Blica“ traži se da se sadašnja kazna od 30 do 40 godina za najteža krivična dela, kao što su ubistvo deteta, maloletnika i trudne žene, zameni doživotnim zatvorom bez mogućnosti uslovnog otpusta.\nUvođenje doživotnog zatvora, zajedno sa „Blicem“ inicirao je osnivač Fondacije „Tijana Jurić“ Igor Jurić, kome je mesar Dragan Ðurić 2014. ubio kćerku Tijanu, jer, kako je rekao, „ne možemo da čekamo da se desi nova tragedija pa da se pitamo da li smo mogli nešto da uradimo“.\n„Ministarka Kuburović nam je rekla da ne može i da neće da zanemari mišljenje građana koji su se izjasnili u ovako velikom broju. Stičemo utisak da većina podržava izmene i da možemo da očekujemo njihovu implementaciju“, rekao je Jurić.\nPrema njegovim rečima, fondacija „Tijana Jurić“ i „Blic“ su napravili prvi korak, a sledeći je na vlastima.\n„Najiskrenije verujemo da će njihova odluka biti takva da zadovolji mišljenje i volju velikog broja građana. Očekujemo da Vlada neće zanemariti značaj bezbednosti dece“, poručio je Jurić za „Blic“.\nOn je ocenio da to što je prošle nedelje održan okrugli sto u Ministarstvu pravde o ovoj temi predstavlja potvrdu da je država ozbiljno shvatila inicijativu.\n„Izmena akta kakav je Krivični zakonik nije jednostvana stvar, a da ne govorimo o tome koliko je teško ujediniti stavove stručne javnosti. Mi smo organizovali narodnu inicijativuu, a li naglašavam da nismo nastrojeni niti ucenjivački niti agresivno, već ćemo čekati i budno pratti sve radnje koje se preduzimaju po pitanju naše inicijative. Svestan sam da ovakva pitanja ne mogu da se reše preko noći“, rekao je Jurić.


Pomen stradalim herojima: Obeležavanje 75 godina od pobede u Drugom svetskom ratu /video/ - Sputnjik Srbija\n23:25 27 Oktobar 2020\n10:09 08.05.2020 (osveženo 12:04 08.05.2020) Preuzmite kraći link\nU Spomen kompleksu oslobodiocima Beograda na beogradskom Novom groblju, počelo je obeležavanje 75 godina pobede u Drugom svetskom ratu.\nObeležavanje pobede počelo je pomenom stradalim herojima koje služi starešina Podvorja Ruske pravoslavne crkve u Beogradu, otac Vitalij Tarasjev.\nNakon opela, vence na Spomenik oslobodiocima, kao i na spomenik Crenoarmejcu položiće Nenad Popović, ministar u vladi Srbije i predsednik Fondacije „Besmrtni puk“, zamenik gradonačelnika Beograda Goran Vesić, ruski ambasador u Srbiji Aleksandar Bocan-Harčenko i Nadežda Huščenkova, direktorka Ruskog doma u Beogradu.\nPolaganje venaca u čast pobede održava se u organizaciji Fondacije „Besmrtni puk“ i uz pokroviteljstvo Grada Beograda.\nDa se svet ne bori sa koronavirusom, danas i čitave nedelje, na čitavoj planeti, a posebno u Moskvi i Beogradu, slavili bismo 75 godina pobede nad fašizmom, istakao je zamenik gradonačelnika Beograda Goran Vesić.\n"Nažalost, situacija je takva da proslava nije onako svečana kako bi trebalo da bude, ali to ne znači da ne treba da obeležimo taj dan i ne znači da tog dana ne treba da se sećamo. Zato mi je drago što smo danas mi, koji smo svih ovih godina organizovali marš Besmrtnog puka u Beogradu, a Beograd je jedan od najmasovnijih marševa Besmrtnog puka, ne računajući Moskvu, odlučili da položimo vence i da na taj način obeležimo i marš Besmrtnog puka i 9. maj", istakao je on.\nNaša obaveza je da se sećamo ljudi koji su položili živote u borbi protiv fašizma i da se borimo protiv revizije istorije. sećanjem na Dan pobede čuuvamo sećanje na slavnu istoriju i sprečavamo reviziju istorije. Rusi i Srbi, ne samo da su uvek bili na istoj strani, već su bili na pravoj strani, zaključio je Vesić.\nDanašnjim polaganjem venaca počele su manbifestacije obeležavanja Dana pobede, rekao je ambasador Bocan-Harčenko.\n"Ovo je veliki praznik - dan sećanja, tuge i velikog ponosa na heroje koji su oslobađali našu otadžbinu, Srbiju i veći deo Evrope od nacizma. Naši očevi i dedovi borili su se rame uz rame, sada smo zajedno u zajedničkoj borbi da ne dozvolimo falsifikovanje i izopačavanje istorijskih događaja. Takvi pokušaji su najveći zločin koji je moguće učiniti. Nećemo dozvoliti da nam neko oduzme prošlost, naš ponos jer to je pokušaj da nam se oduzme nezavisnost, suverenitet i identitet naših naroda. Sa Srbijom mi smo zajedno", naglasio je on.\nBez obzira što Besmrtni puk ne može da maršira, ruski ambasador u Srbiji najavio je niz manifeestacija povodom Dana pobede - polaganje venaca i odavanje pošte na državnom nivou u subotu, 9. maja, kao i onlajn konferenciju, dodeljivanje nagrada vojnicima koji pružaju pomoć tokom pandemije koronavirusa i izložbu koja će biti otvorena na beogradskom Trgu republike.\nNaše bake i deke pobedili su fašizam pre 75 godina; zajedno su pobedili Rusi i Srbi, rekao je ministar u srpskoj vladi i predsednik fonda Besmrtni puk Nenad Popović.\n"Rusija je dala najveći broj žrtava u 2. svetskom ratu, a Srbija odmah posle nje, proporcionalno broju stanovnika. Oni su dali živote da bismo mi lepo živeli i zato svakog 9. maja koračamo u Besmrtnom puku. Ovo je najveća pobeda u dvadesetom veku, a Srbi i Rusi su pobednici. Oni su oslobodili Evropu i toga treba stalno da se sećamo", istakao je on.\nStarešina Podvorja Ruske pravoslavne crkve u Beogradu otac Vitalij Tarasjev\n► Poklonimo se herojima: Onlajn konferencija povodom Dana pobede\n► Vučić čestitao Putinu 75 godina pobede nad fašizmom\n► Besmrtni puk Srbije poziva: Svoje profilne slike na mrežama zamenite slikama svojih predaka\nAleksandar Bocan-Harčenko, Vitalij Tarasjev, Srbija, Besmrtni puk, 75 godina od Velike pobede


Promovisana knjiga "Srebrenička podvala"\nSrna 18.02.2014 17:03\nBANJALUKA - U Banjaluci je danas promovisana knjiga penzionisanog pukovnika Vojske Republike Srpske Ratka Škrbića pod nazivom "Srebrenička podvala", koja predstavlja studiju srebreničkog pitanja sa vojnog stanovišta, odnosno kritičku analizu događaja iz jula 1995. i poteza koji su tome prethodili.\nAutor sa stručnog stanovišta razotkriva laži na kojima se temelji zvanična srebrenička konstrukcija.\nOva knjiga se temelji na izvorima Haškog tribunala, gdje je pukovnik Škrbić dva puta svjedočio u svojstvu vještaka, a u svoju studiju ugradio je isključivo materijal koji mu je po službenoj dužnosti predalo to tužilaštvo.\nŠkrbić je novinarima u Vijećnici Kulturnog centra "Banski dvor" u Banjaluci rekao da je ovo druga knjiga o događajima u Srebrenici 1995, te da su, između ostalog, prikazane vojne aktivnosti Osme operativne grupe Armije BiH.\n"Praksa je bila da vojni eksperti Tužilaštva prikazuju događaje i aktivnosti Vojske Republike Srpske, kao da na onoj drugoj strani nije bilo vojske, nego je bio narod koji se samoorganizovao, da se javnosti prikaže situacija kao da jedna jaka vojska napada nemoćan narod", dodao je Škrbić.\nAutor kaže da je u knjizi dao poseban osvrt na izvještaj Komisije Vlade Republike Srpske iz 2004, da bi se vidjelo pod kakvim uslovima su radili članovi te komisije, naglasivši da je izvještaj napisan pod pritiskom tadašnjeg visokog predstavnika u BiH Pedija Ešdauna.\nNaučni saradnik Geografskog instituta Srpske akademije nauka i umjetnosti u Beogradu Mirčeta Vemić, jedan od recenzenata knjige "Srebrenička podvala", rekao je da je ova naučna studija rađena na osnovu izvještaja iz Haškog tribunala.\n"Autor je ovom knjigom jednom logički utemeljenom metodom, poređenjem živih stanovnika Srebrenice prije i poslije vojne operacije, utvrdio da nema reči o onih 'naduvanih' 7.000 do 8.000 žrtava, nego da je riječ o stotinama", kaže Vemić.\nOn je istakao da je ovakva knjiga potrebna danas svijetu i da je potrebno da se prevede na više jezika "da bi istina konačno došla na svoje mjesto".\nDirektor nevladine organizacije "Istorijski projekat Srebrenica" Stefan Karganović rekao je da je knjiga "Srebrenička podvala" izuzetna, stručna, vojna studija koja je nedostajala na polju istraživanja događaja iz Srebrenice.\n"Počastvovani smo što nam je pukovnik Škrbić dozvolio da objavimo njegovu studiju koja se bazira isključivo na izvorima Haškog tribunala. To je isti materijal koji koristi vojni veštak haškog Tužilaštva Ričard Batler, samo što pukovnik Škrbić iz njih izvlači različite i neuporedivo vjerodostojnije zaključke", naglašava Karganović.\nRatko Škrbić je profesionalni vojnik, a prije penzionisanja je bio predavač na vojnoj akademiji.


2021. Otkriven Isuzu MU-Ks, koji treba da bude u Australiji sledeće godine – Danasnje\nHome/Automobili/2021. Otkriven Isuzu MU-Ks, koji treba da bude u Australiji sledeće godine\nmacaxOctober 28, 2020\n0 111,211 2 minuta citanja\nSledeća generacija pogona na sva četiri točka Isuzu MU-Ks predstavljena je na Tajlandu pre nego što je stigla u australijske salone.\nNaslovnice su skinute sa pogona na sva četiri točka Isuzu MU-Ks 2021. godine na svečanom pretpremijernom događaju na Tajlandu danas popodne, uoči dolaska australijskog salona sledeće godine.\nKako noć sledi dan, 2021. godine Isuzu MU-Ks pogon na sva četiri točka predstavljen je otprilike 12 meseci nakon nove generacije Isuzu D-Mak ute, sa kojom deli većinu svojih osnova.\nIako se nova generacija Isuzu D-Mak upravo pojavila u prodaji u Australiji, predstavljena je krajem prošle godine u svojoj domovini Tajlandu. Nakon tog vremenskog sleda, to znači da bi novi Isuzu MU-Ks trebalo da bude u australijskim salonima otprilike u ovo vreme sledeće godine.\nTo bi se izjednačilo sa osmogodišnjim ciklusom modela s obzirom da se trenutna generacija Isuzu MU-Ks lokalno prodaje u novembru 2013. Iako je novi MU-Ks predstavljen usred velike pompe na Tajlandu, Isuzu je objavio ograničene informacije o novom modelu.\nCena i specifikacije za australijske modele biće objavljene tek kada se približi lokalnom datumu prodaje vozila.\nMeđutim, CarAdvice shvata da će Isuzu MU-Ks 2021. godine imati koristi od mnogih ključnih poboljšanja primenjenih na Isuzu D-Mak ute.\nOčekuje se da će Isuzu MU-Ks 2021 biti nov od temelja. Uprkos poznatom izgledu, ima potpuno novo telo, šasiju i motor.\nNovi model obećava vodeću bezbednost u klasi, uključujući centralni vazdušni jastuk između prednjih sedišta (prvi među rivalima, prema Isuzu D-Mak), kao i naprednu tehnologiju kao što su radarski tempomat, autonomno kočenje sa dve kamere, upozorenje na slepu zonu, upozorenje za poprečni saobraćaj pozadi, prepoznavanje znakova brzine i još mnogo toga.\nOčekuje se da će Infotainment sadržati veliki 9-inčni ekran sa Apple Car Plai, Android Auto i digitalnim displejom brzine u instrument tabli. Vrhunski modeli će verovatno imati dvozonski klima uređaj i zadnje ventilacione otvore.\nOčekuje se da će novi 3,0-litarski turbo dizel četvorocilindraš (140kV / 450Nm) ugrađen u Isuzu D-Mak 2021. godine preći u novu generaciju Isuzu MU-Ks. Verovatno će biti uparen sa izborom automatskog šestostepenog ili ručnog šestostepenog ručnog menjača, u pogonu sa 2 ili 4 kotača na određenim modelima, kao što je to slučaj trenutno.\nOčekuje se da će i blokada zadnjeg diferencijala biti dostupna na Isuzu MU-Ks 2021. godine, prema novom Isuzu D-Maku. Fotografije Isuzu MU-Ks 2021. godine pokazuju da novi model ima mnogo moderniji izgled od odlazeće verzije, sa elegantnim dvo-LED farovima na vrhunskim modelima i širokom, smelom rešetkom.\nNove dostupne funkcije uključuju hlađena prednja sedišta, retrovizor sa automatskim zatamnjivanjem, utičnicu za domaćinstvo u unutrašnjosti kabine, dodatne USB priključke za punjenje napred i pozadi, vrhunski audio, električna parkirna kočnica i podesiva električna zadnja vrata na vrhunskim modeli. Snimke pokazuju da će neki modeli biti dostupni sa menjačima vesla na upravljaču.\nDodir spoljnog dizajna uključuje 20-inčne točkove sportskog izgleda i LED zadnja svetla u visokokvalitetnim varijantama. Automatizovana tehnologija parkiranja – koja radi sa prednjim i zadnjim senzorima i novim sistemom električnog servo upravljača – takođe će verovatno biti dostupna.\nTakođe je zapažen napor da se razlikuje stil Isuzu-a MU-Ks u poređenju sa Isuzu-om D-Mak. Prethodnici oba modela bili su slični u dizajnu, nove iteracije imaju veću diferencijaciju.\nAktuelni Isuzu MU-Ks nadmašio je Mitsubishi Pajero Sport i svog prethodnika Mitsubishi Challenger svake godine kada je u lokalnoj prodaji.\nIsuzu MU-Ks takođe je nadmašio novije rivale kao što su Ford Everest i Toiota Fortuner, koji su predstavljeni 2015. godine.\nJedini pogon na sva četiri točka u klasi koji je nadmašio Isuzu MU-Ks je Toiota LandCruiser Prado, koja je veća i skuplja i ne smatra se direktnim rivalom.\nCena i specifikacije Jaguara E-Pace iz 2021. godine: Dizel je opao kako je opseg smanjen


SARAJEVO Generalni sekretar Košarkaškog saveza BiH\nKlub iz Laktaša ima pravo nastupa u Kupu BiH - Mirza Delibašić\nČolan: Igokea ima status kao i do sada\nKošarkaški klub Igokea neće igrati završnicu prvenstva Bosne i Hercegovine, izjavio je generalni sekretar Košarkaškog saveza BiH Amer Čolan danas u Sarajevu na druženju s novinarima.\nPovodom informacije da bi se Igokea mogla uključiti u prvenstvo nastupom u Ligi 6, što je nedavno nagovijestio i tim menadžer Igokee Siniša Kovačević, Čolan je potcrtao da takva opcija nije realna.\nNaime, Kovačević, koji je ujedno i direktor reprezentacije BiH, za "Mondo" je izjavio da klub iz Laktaša želi da se vrati u završnicu bh. prvenstva te da će njihov prijedlog iznijeti Upravnom odboru KSBiH od kojeg očekuju kompromis.\n- Upravni odbor je stava da igranje Igokee u Ligi 6 u ovoj sezoni nije moguće - istaknuo je Čolan, podsjećajući na odluku Upravnog odbora KSBiH na sjednici u Busovači u oktobru prošle godine, kada je dozvoljeno klubu iz Laktaša da u ovoj sezoni ne učestvuje u domaćem prvenstvu, nego isključivo u regionalnoj ligi.\nTakođer, sistemom takmičenja već je određeno da će u Ligi 6 za prvaka BiH igrati ekipe koje su ostvarile plasman od prvog do šestog mjesta te da će prenositi sve bodove iz ligaškog dijela takmičenja.\n- Igokea u ovom trenutku ima status kao i do sada i neće igrati Ligu 6. Naravno, imaju pravo nastupa u Kupu BiH - Mirza Delibašić - zaključio je generalni sekretar KSBiH.\nKSBiH, kako je kazao Čolan, u ovom trenutku ima dugovanja od oko 2,9 miliona KM po raznim osnovama.\nKada je u pitanju smještaj kancelarije Saveza, Čolan ističe da prostorije u kojima su trenutno smješteni nisu adekvatne. Bilo je govora, kako kaže, da presele u novu zgradu Nogometnog saveza BiH, ali da zbog finansijskih problema nisu to u mogućnosti.\nAmer Čolan KK Igokea\nPogba donio odluku, novi milioni riješili sve dileme


Bojnik: Održan protest protiv niske otkupne cene malina – Info Centar Juga\nBojnik Društvo Vesti\nBojnik: Održan protest protiv niske otkupne cene malina\nNezadovoljni otkupnom cenom maline od 140 dinara, predstavnici Udruženja proizvođača malina VIPOL iz Bojnika i Udruženja malinara Jablaničko blago, a uz podršku ostalih udruženja malinara, danas su u Bojniku odrzali sastanak.\nBojnik – Na ovom skupu proizvođači malina zatražili su da otkupna cena bude 200 dinara i zapretili da će u suprotnom blokirati puteve na teritoriji Jablaničkog okruga. Malinari su upozorili i na bahatost otkupljivača koji ne poštuju rad uzgajivača i nude niske cene, te im ne preostaje ništa drugo do da se udruženo pobune protiv toga, poručeno je sa ovog protesta. Članovi udruženja VIPOL i Jablaničko blago su poručili da će se boriti protiv samovolje otkupljivača koji, kako ističu, namerno obaraju cenu ovog voća.\nProizvođači malina su nezadovoljni odnosom države prema njima i podsetili da je nekoliko puta od strane ovlašćenih lica rečeno da je malina brend Srbije. Malinari su poručili da je ova cena za njih nepihvatljiva, jer ne pokriva osnovne troškove proizvodnje ovog kako ga mnogi nazivaju „crvenog zlata“.\nNa ovom skupu proizvođači maline pozvali su Regionalnu privrednu komoru Leskovac, Regionalni zadružni savez i lokalne samouoprave Jablaničkog okruga da se aktivnije uključe u zaštitu interesa poljoprivrednih proizvodjača.\nU OŠ "Vuk Karadžić" u Lebanu uručene Vukove diplome\nMinistar Nedimović u poseti hladnjači „Jablanica Fruit“ u Negosavlju – Medveđa\nLeskovčanin uhapšen sa 55 grama marihuane


HomeVestiPostignut dogovor za rešenje problema u saobraćaju\nKula – Problem na putevima, koji je izazvan transportom šećerne repe do obližnjih Fabrika šećera u Crvenki i Vrbasu, biće u najkraćem roku rešen, pošto je na sastanku održanom jutros u Svečanoj sali opštine Kula postignut dogovor između svih prisutnih strana. Sastanak je po hitnom postupku sazvao predsednik opštine Velibor Milojičić, a prisustvovali su i načelnik opštinske uprave, Šef odseka za poljoprivredu i nadzor, Inspektor za puteve i drumski saobraćaj, kao i nadležni iz policijske uprave, rukovodioci komunalnih preduzeća i nadležni iz pomenutih Fabrika šećera.\nProlazak kamiona kroz ulice koje su van propisane rute, ne samo da utiče na uništavanje puteva čija dozvoljena nosivost nije u skladu sa velikom težinom koja se svakodnevno prevozi , nego direktno utiče i na bezbednost u saobraćaju. U cilju sprečavanja nezgoda na putu i očuvanja postojećih ulica, bilo je neophodno pronaći alternativne pravce, koje će vozači ubuduće morati strogo da prate, pošto će uz podršku saobraćajne policije biti pod stalnim nadzorom.\n„Prvi problem je vezan za ulicu Vinogradsku u Kuli, dogovoreno je da se repa izvlači atarskim putem, da se ide na Liparski put i da repa više ne ide ovom ulicom. U skladu sa tom odlukom, u koordinaciji će biti saobraćajna inspekcija opštine Kula, Odeljenje za poljoprivredu opštine Kula i policija koja će sa patrolama kontrolisati da li se taj dogovor poštuje. Što se tiče Ruskog Krstura, ranije je bilo prigovora vezano za Vodice, tamo je sva repa izvučena i tamo više saobraćaja nema. Dalje, kad je u pitanju Lipar, u dogovoru sa predstavnicima njihovog Saveta mesne zajednice dogovoreno je da pravac izvoza repe iz Liparskog atara bude ulica Mire Ratković, čime smo pokrili trenutno najkritičnije tačke. Pratićemo situaciju na terenu i tražićemo najbolja rešenja kako bi sprečili nesreće, vodili računa o našoj imovini i našim putevima, ali isto tako vodili računa o interesima Šećerana, proizvođača repe i prevoznika“-izjavio je nakon sastanka Milojičić.


Pobjedom nad "Tiringerom" rukometašice "Budućnosti" izborile plasman u četvrtfinale Lige šampiona\nTokom sezone - rasle kao kolektiv!\n– Velika pobjeda protiv ozbiljnog protivnika i u sjajnom ambijentu koji su priredili njihovi navijači. Ova sezona je pokazala kako raste kolektiv i kako individualno napreduju igračice koje su budućnost Budućnosti i crnogorske reprezentacije. Bilo je prirodno zbog sjajnog odnosa i energije koju pokazuju igračice tokom čitave sezone da dođe i ovakvo idzanje u gostima. Pokazali smo zrelost i odigrali na visokom nivou protiv iskusnog protivnika, kome je takođe, ovaj meč bio odlučujući za plasman u četvrtfnale. Ponosan sam na djevojke i radujemo se prolasku među osam najboljih, gdje nas vjerovatno očekuje Đer. Biće to poklon za ovu mladu ekipu i prilika da se oprobamo protiv aktuelnog prvaka Evrope - ponosno je istakao Dragan Adžić, trener rukometašica "Budućnosti", koje su pobjedom nad "Tiringerom" izborile plasman u četvrtfinale Lige šampiona.\n– Da nije tako, i da odnos igračica, stručnog štaba i uprave nije na najvišem nivou i da svi zajedno ne vjerujemo u ono što radimo, ne bi bilo ni ovakvih rezultata. Želja je bila da odigramo što više utakmica ove sezone, jer je to neprocjenjivo važno za ovu mladu ekipu. To je nešto neprocjenjivo za ove igračice koje su budućnost ovog kluba i naše reprezentacije - ukazao je Adžić da klub uvijek ima veće ambicije od očekivanih i zaključio:\n- Dueli protiv Đera će biti praznik rukometa i predstavljaju ispunjenja sna, u koji smo vjerovali iako smo znali da će biti teško, kako zbog mladosti tima, ali i brojnih problema sa kojima smo se suočavali tokom sezone zbog povreda i izostanka nekih igračica. Ali igračice, stručni štab i uprava su pokazali da je sve moguće i sada svi zajedno treba da se radujemo ovom uspjehu.


DA LI SRPSKI RADNICI U NEMAČKOJ MOGU RAČUNATI NA POMOĆ IZ KORONA FONDOVA? - Šljaka Karijera\nadmin 15. aprila 2020. 15. aprila 2020. 0\nCOVID 19 je svojom pojavom i neverovatnom brzinom bukvalno osvojio svet, prodrmao ga tako da je život dobio potpuno nove tokove. Poslovne aktivnosti ljudi širom sveta svedene su na neophodne poslove, a gubitak posla i izostanak prihoda zabrinuli su sve relevantne činioce, ponajviše milione radnika širom sveta.\nTeško da u ovim novonastalim okolnostima ima poštedjenih, no, kao i uvek, postoje oni koji su se prvi našli na udaru i koji su odmah morali da se okrenu traženju nekih novih mogućnosti u cilju očuvanja sopstvene egzistencije.\nTakvu sudbinu imaju strani radnici koji su u potrazi za boljim životom napustili domovinu i pronašli posao u inostranstvu. Iz Srbije potiče mnogo takvih, rasutih po celom svetu, a najviše u Nemačkoj. Iako se većina njih koji rade u Nemačkoj dobro snašla i uspešno gradila svoju poslovnu karijeru, pojava pandemije izazavane korona virusom dovela ih je u delikatan položaj.\nSmanjeni obim posla prvo je njih doveo do gubitka radnog mesta. To, naravno, za posledicu ima smanjenje ili izostanak prihoda, nemogućnost pokrivanja troškova života, a zatim i obavezu da napuste Nemačku i vrate se u svoju zemlju.\nŠta nemačka vlada čini da pomogne u kriznoj situaciji nastaloj kao posledica pandemije?\nI nemačka vlada suočila se sa brojnim problemima nastalim širenjem Covid 19 virusa, pa je uveliko krenula sa odobravanjem pomoći, kako poslodavcima, tako i zaposlenim. Posebna pomoć namenjena je malim preduzećima, preduzetnicima, umetnicima, zanatlijama.\nNo, situacija u kojoj su se našli radnici sa Balkana, čak i kada legalno rade u Nemačkoj, nije jednostavna. Da bi mogli da računaju na pomoć nemačke vlade iz sredstava namenjenih za rešenje krize izazvane širenjem korona virusa, radnici iz zemalja van Evropske unije moraju da poseduju stalnu dozvolu boravka i rada u Nemačkoj.\nJedna od mera koju nemačka vlada nudi radnicima jeste prijava na status takozvanog „skraćenog radnog vremena“. Kada usled nepredvidivih okolnosti dodje do smanjenog obima posla i umanjenih prihoda, ovim instrumentom nemačka vlada pomaže radnicima obezbedjujući im 60 do 67% zarade. Već na samom početku krize za ovu vrtsu pomoći obratilo se preko pola miliona firmi sa preko milion ipo radnika.\nIako je ova mera u svakom slučaju bolja od gubitka posla, ona značajno umanjuje prihode radnika i mogućnost pokrivanja svih troškova. A to je od izuzetnog značaja kada su u pitanju radna i boravišna dozvola.\nRadnici koji dobiju otkaz, a nisu ostvarili pravo na neograničenu radnu i boravišnu dozvolu, nemaju prava na sredstva pomoći iz držaavnih korona fondova u Nemačkoj.\nOvim radnicima Savezno ministarstvo za rad i socijalna pitanja nudi mogućnost prijave za pomoć za teške socijalne slučajeve.


Banja Luka /Počeo prvi "Ćevap fest": Građani ponosni na banjalučki ćevap / Radio Sarajevo\nBanja Luka / Počeo prvi "Ćevap fest": Građani ponosni na banjalučki ćevap\n13. 01. 2018. u 12:28:00 AA\n"Važno je da se ovo organizira da se oglasi brend banjalučkog ćevapa. Volim ćevape, ne jedem ih često zbog zdravlja, ali volim ih. Probao sam i sarajevske i travničke ćevape i mnoge po Srbiji, ali banjalučki su najbolji", rekao je Ratko Mačkić.\nNebojša Kuštrinović, promoter Ćevap festa, kaže da se ovakav festival trebao i ranije organizirati.\nPrema njegovim riječima, razmatra se i ideja da tokom ljeta bude organiziran i ljetnji festival koji bi trebalo da traje tri dana.\nIgor Radojičić, gradonačelnik Banje Luke je rekao da je banjalučki ćevap jedan od gastronomskih proizvoda po kojim je poznat ovaj grad.\n"Banjaluka ima potencijal da s onim što je banjalučki ćevap i pričom koja se u vezi s njim može razviti, napravi manifestaciju, koja će biti tradicionalna i koja će privlačiti i domaće i strane posjetioce", rekao je Radojičić i dodao da je grad Banjaluka pokrenuo i zaštitu geografskog porijekla i orginalnog proizvoda banjalučkog ćevapa.\nĆevap fest trajaće do 23:30 sati, a kao prateći sadržaji organiziran je kulturno-zabavni program u kojem učestvuju kulturno umjetnička društva, stend-up komičari i Gradski tamburaški orkestar.\nTagovi: Banja Luka ćevapi festival gastronomija\nAction Bronson / Američki reper uživao u sarajevskim ćevapima u New Yorku


Novi Sad, 4. Jul 2008.godine\nPokrajinskom sekretarijatu za demografiju, porodicu i društvenu brigu o deci danas su potpisani ugovori sa direktorima domova zdravlja u Kanjiži, Novom Bečeju i Zrenjaninu o finansijskoj pomoći radi opremanja savetovališta za mlade. Za ovu namenu sekreterijat je izdvojio po 250 hiljada dinara za opremanje savetovališta, dok Domu zdravlja u Zrenjaninu dobio 200 hiljada dinara za završetak radova na opremanju i organizovanju rada u okolnim selima ove opštine.\nOsnivanje savetovališta za mlade pri domovima zdravlja radi očuvanja i unapređenja reproduktivnog zdravlja mladih predstavlja jednu od pronatalitetnih mera iz Programa demografskog razvoja AP Vojvodine, gde edukaciju stručnih timova za rad u savetovalištima i opremanje prostora sprovodi Pokrajinski sekretarijat za demografiju, porodicu i društvenu brigu o deci.\nDr Slavica Rašajski, pomoćnik sekretara za demografiju, porodicu i društvenu brigu o deci istakla je da će se opremati prostorije u okviru domova zdravlja i do kraja ove i tokom sledeće godine u svim vojvođanskim optinama biće otvoreno po jedno savetovalište za mlade. Osnovni zadatak stručnog tima, koji radi sa adolescentima je prvenstveno upoznavanje sa rizicima koji postoje, kada se ne čuva ili ne vodi računa o reproduktivnom zdravlju, a sa druge strane veoma je važno da se upoznaju i sa problemima bolesti zavisnosti, kao i negativnim posledicama agresivnog ponašanja, koje se sve češće javlja kod mladih ljudi. S obzirom na to da u Vojvodini ima 45 opština, koje nisu podjednako razvijene, tako nema ni potrebe da baš u svakoj ambulanti doma zdravlja bude otvoreno savetovalište, već će se otvarati samo u gradskim centrima, što će u svakom slučaju zadovoljiti potrebe broja adolescenata u tim opštinama.


Додик: Поражена могућност заједничког живота у БиХ\n[ 23/10/2021 ] Bošnjaci ruše treći stub vlasti u BiH\tRegion\n[ 23/10/2021 ] Porfirije: Ako ikom želimo zlo neka bude nama\tRegion\n[ 23/10/2021 ] U Grčkoj uhapšeno sedam policajaca posle smrti mladića od 20 godina\tVesti\n[ 23/10/2021 ] Uragan sa Pacifika približava se meksičkoj obali\tVesti\n[ 23/10/2021 ] Nova migrantska ruta: Od Skadra, preko Kosova, pa prugom ka Raški\tDRUŠTVO\nHomeRegionDodik: Poražena mogućnost zajedničkog života u BiH\nDodik: Poražena mogućnost zajedničkog života u BiH\n18/09/2021Redakcija BALKAN TVRegion, Vesti0\nU Bosni i Hercegovini poražena je bilo kakva mogućnost zajedničkog života u postojećem političkom okviru, izjavio je srpski član Predsedništva BiH Milorad Dodik.\nOn je, u izjavi za Srnu, rekao da „jedan narod i njegovi politički predstavnici“ ne razumeju da drugi u BiH ne vide ni prošlost, ni sadašnjost, ni budućnost kao oni, ne vide susede kao oni, niti razumeju da pravo na BiH imaju svi jednako.\n„Sprovođenje politike žrtve, po kojoj je neko stalno dužan da ti ispunjava želje, plaća štetu, daje donacije, odlučuje i radi umesto tebe, je politička infantilnost iz koje sarajevski, uglavnom bošnjački političari nikako da izađu“, rekao je Dodik, prenosi portal RTRS.\nIzvor: EPA/VLADIMIR STOJKOVIC\nKomentarišući izjavu predsednika SDA Bakira Izetbegovića da Srbija i njen predsednik Aleksandar Vučić ne treba da „šalju vakcine ili žito u BiH, niti da govore lepe reči“, ali da očekuje da se prestane sa, kako je rekao, „progonom branilaca“, Dodik je poručio da ni Srbija ni Republika Srpska ništa nisu dužne BiH, ni moralno ni materijalno.\nIstakao je da je Republika Srpska zahvalna Srbiji na svemu, posebno na vakcinama koje je nesebično delila sa svima kada su i građanima Srbije bile potrebne.\nDodik je upitao zašto Izetbegović tada nije rekao predsedniku Srbije Aleksandru Vučiću i Srbiji da BiH ne trebaju vakcine i zašto je više hiljada ljudi iz Federacije BiH išlo na vakcinaciju u Srbiju.\n„Zašto Izetbegović svom narodu nije obezbedio vakcine, a na primer usred pandemije, preko Bisere Turkovićeve, obezbedio je urme, zbog kojih se cela FBiH i danas podsmeva? To su pitanja za Izetbegovića, sve drugo je demagogija“, rekao je Dodik.\nOn smatra da pominjanjem navodne ratne štete koju bi Srbija trebalo da plati BiH Bakir Izetbegović nastavlja ratobornu retoriku koja poslednjih desetak dana dobija na intenzitetu – od napada na Srpsku pravoslavnu crkvu, preko stalnih udara na Republiku Srpsku i sve češće na Srbiju.\n„Sramota je da Izetbegović pritvorenog pripadnika tzv. Armije BiH zove braniocem. Krivični zakon nijedne države, pa ni ove u koju se kune Izetbegović, ne poznaje kategoriju branioca. Ili je činio zločine ili nije“, rekao je Dodik.\nGovoreći o državljaninu BiH koji je 12. septembra uhapšen na granici sa Srbijom zbog sumnje da je počinio ratni zločin, Dodik je naveo da je on branilac samo u očima Bošnjaka, a da je za Republiku Srbiju on isto što i bilo koji prestupnik pred zakonom i postavio pitanje kakve veze ima vlast Srbije sa tim predmetom.\nDodik smatra da Izetbegović, koji je, prema njegovoj oceni, navikao da diriguje pravosuđu u BiH pokušava da spočitava Vučiću ono što sam radi, ne računajući da postoje zemlje u kojima je pravosuđe nezavisno.\n„Retorika koju koristi Bakir Izetbegović, u poslednje vreme sve češće i oštrije, otvarajući frontove protiv doslovno svih suseda, i Republike Srpske i Srbije i Hrvatske, a odnedavno i Crne Gore – ne vodi ničemu osim raspadu BiH i izolaciji u kojoj je Izetbegoviću izgleda najkomotnije“, ocenio je Dodik.\nPripadnici Ministarstva unutrašnjih poslova Srbije, Službe za otkrivanje ratnih zločina, u saradnji sa Upravom granične policije i Policijskom stanicom Priboj uhapsili su 12. septembra na Graničnom prelazu Uvac državljanina BiH E. V. (56), za kojim je bila raspisana policijska potraga zbog postojanja osnova sumnje da je izvršio krivično delo ratni zločin protiv ratnih zarobljenika.\nPolicija u punoj pripravnosti za današnji skup na Kapitolu\nSud odlučio: Zeljkoviću i ostalim određen pritvor\nBošnjaci ruše treći stub vlasti u BiH\nPorfirije: Ako ikom želimo zlo neka bude nama\nU Grčkoj uhapšeno sedam policajaca posle smrti mladića od 20 godina\nUragan sa Pacifika približava se meksičkoj obali\nNova migrantska ruta: Od Skadra, preko Kosova, pa prugom ka Raški\nBrnabić: Besramna je laž da članovi Kriznog štaba primaju 400.000 dinara mesečno\nPredsednik Turske u Eskišehiru u jednom danu otvorio 46 novih fabrika\nGoran Džonić i njegovi sinovi osumnjičeni za ubistvo porodice Đokić\nAlbanski ministar odbrane: NATO, EU i Albanija da spreme pristup ako srpska vojska priđe Kosovu i Metohiji


Sindikati u mandatima naplaćuju podršku partijama\n► Sindikati u mandatima naplaćuju podršku partijama\nSindikati će tokom februara odlučiti sa kojom partijom ili koalicijom će izaći na izbore ali već najavljuju da podrška neće biti 'na reč'. ASNS traži dva poslanička mandata i mesto ministra za rad. Ljubisav Orbović upozorava da je u Srbiji moguć grčki scenario.\n"ASNS će tražiti od partije koju budemo podržali na izborima dva poslanička mandata u Narodnoj skupštini. Sa te dve 'sindikalne stolice' u parlamentu, glas radnika bi bio jači. Do sada smo razgovarali sa LDP i DS, s kojim i ove nedelje nastavljamo dijalog. Očekuju nas sastanci s naprednjacima i SPS. Oni koji prihvate našu ruku, mogu da računaju na 100.000 sigurnih glasova", tvrdi u izjavi za Danas Ranka Savić, predsednica ASNS.\nSavićeva ističe da Ministarstvo za rad i socijalnu politiku takođe mora da pripadne sindikatima. Kako kaže, kao što je logično da na čelu ministarstava finansija i ekonomije dolaze ekonomisti, tako treba da se radničkim i socijalnim temama bave oni koji ih najbolje poznaju, a to su ljudi iz sindikata.\nNa primedbu da je aktuelni ministar rada i socijalne politike Rasim Ljajić sindikatima već ponudio svoj resor, predsednica ASNS kaže da njen sindikat i nema baš dobro iskustvo sa Ljajićem, protiv čijeg ministarstva je i podneta tužba zbog osporavanja reprezentativnosti ASNS. To je i jedan od razloga zbog čega ovaj sindikat ne planira razgovore o koaliciji sa Ljajićevom SDPS.\nSamostalni sindikat pregovara\nZa razliku od ASNS, Savez samostalnih sindikata, prema rečima predsednika Ljubisava Orbovića, planira razgovore o predizbornim koalicijama sa Rasimom Ljajićem, ali i sa DS, SNS i SPS. Orbović podseća da je do sada razgovarao sa SNS, LDP i URS, ali o prevazilaženju svetske ekonomske krize.\nRazgovori koje ćemo 23. januara otvoriti sa DS sadržaće naše osnovne uslove za stvaranje predizbornih koalicija. Insistiramo da plate u Srbiji više ne budu najniže u regionu, da standard građana mora biti veći, ali ćemo insistirati i na vraćanju srednjeg sloja stanovništva, koji je u godinama krize gotovo nestao, kaže Orbović za Danas.\nOn upozorava na to da nema više mesta radničkom "blanko poverenju“ partijama i da će Samostalni sindikat, koji broji oko pola miliona članova, zahtevati da dobije "kontrolnu funkciju“, gde su jedna od mogućnosti i poslanička mesta u Skupštini Srbije.\nU intervjuu za Novosti, Orbović, međutim kaže da sindikat ipak nije voljan da uđe u politiku.\nDanas nemate socijalno-demokratskih opcija. U Srbiji imamo neoliberalni sistem koji stalno govori o tome kako su radnici lenji i neobrazovani, a traže puno prava. Neprestano nas porede sa inostranstvom, ali zaboravljaju kolike su tamo zarade. I još su za ukidanje prava koja su zagarantovana zakonom, kaže Orbović.\nNa pitanje kako će birati eventualne partnere, on kaže da je pitanje da li će ih birati, a u slučaju da se to ipak desi, gledaće koji su zajednički ciljevi, bez obzira na to kako se zove partija.\n"Nas ne interesuju ni položaji, ni beneficije, iako se taj zaključak mnogima više puta nametao. Ulaskom u politiku izgubili bismo, eventualno, tu nit čistote koju predstavlja sindikalna borba, jer bismo mnogima dali prostora da nas lakše napadaju. S druge strane, ne vidim kako da zaštitimo prava radnika ukoliko nemamo priliku da nešto i odlučujemo. A pravi bi uspeh bio da uspemo makar da zadržimo njihova postojeća prava, jer je to sve teže. Vidite koliki su pritisci Američke komore i stranih investitora u traženju smanjenja radničkih prava. A upravo oni finansiraju sve političke partije i samim tim učestvuju u izborima. Mi para nemamo, ali imamo glasove, i jedino na tome možemo da zasnivamo svoj program", kaže Orbović.\nUlični protest i grčki scenario\nOn podseća da su svi konačno uvideli koliku su grešku napravili 2008. dajući lažnu nadu.\n"Čak su nam, ne tako retko, ponavljali i onu narodnu 'dok nekom ne smrkne, drugom ne svane', aludirajući da ćemo baš mi profitirati krizom. A svi smo svedoci da nam se, ipak, smrklo. Postalo je očito da vlast nema način da predvidi šta će se dalje događati, a svakako ni mere kojima bi mogli zaštiti srpsku privredu i sve zaposlene. Zato su odlučili da makar pričaju drugačije".\nNa pitanej šta predstoji Srbiji, Orbović pesimistički odgovara da smo već doživeli opštu kataklizmu, izgubili radna mesta i pali na nivo najnižih plata u okruženju. Sigurno je da nećemo napraviti nikakav pomak unapred, već ćemo ostati na istom nivou.\n"Borićemo se da ne dođe do novih otpuštanja, jer je broj radnika već izjednačen sa brojem penzionera, a kada tome dodate i nezaposlene, jasno je da bi svako dalje opadanje broja zaposlenih bilo katastrofalno. Za tu borbu koristićemo sve što nam je dozvoljeno. Primat ćemo, naravno, dati dogovoru, ali ukoliko to ne uspe, uslediće protesti i, na kraju, ulica", navodi predsednik sindikata.\nOn naglašava da narod više ne može da izdrži nezadovoljstvo. Štrajkova će svakako biti manje, jer svi koji rade, pa čak i oni za male plate, misle da su privilegovani, što je sramotno. A na ulicu ne bi izašli samo zaposleni nego svi - mladi, bez posla, gladni... To je velika populacija koja više nema način da preživi i koja traži egzistencijalno rešenje.\nTo znači, kaže Orbović, da je, ako se ovako nastavi, moguć i "grčki scenario".\nDoduše, nema rokova kada bi se on mogao desiti, ali ako ne počnu da se otvaraju nova radna mesta, ako se ne pokrenu građevina, poljoprivreda... preti nam realna opasnost. Očekujem da na taj način gledaju i oni koji vode ovu zemlju, upozorava Orbović.\nautor: ZM\tizvor: Danas/Novosti/Novi Magazin


BANJALUKA – Pravobranilaštvo Republike Srpske i Republički zavod za statistiku preuzeli su prostorije od 12 miliona maraka koje su kupljene za njihove potrebe u zgradi sagrađenoj u blizini Vlade RS u Banjaluci.\nIz Službe za zajedničke poslove poslove Vlade RS za portal CAPITAL su rekli da su Pravobranilaštvo i Zavod za statistiku u julu ove godine preuzeli objekte za svoje potrebe u ulici Vladike Platona bb.\n„Navedeni objekti još nisu useljeni i opremljeni. Služba će obavljati poslove fizičkog obezbjeđenja i tehničkog održavanja cjelokupne ugrađene opreme i objekata, kao i poslove održavanja čistoće poslovnog prostora i parking garaže za potrebe navedenih institucija“, rekli su u Službi za zajedničke poslove.\nPodsjećamo, CAPITAL je pisao kako je za Vladu Srpske najveći prioritet kupovina kancelarija od 16 miliona KM.\nU okviru toga je za objekte Pravobranilaštva i Zavoda za statistiku u 2019. godini izdvojeno po šest miliona maraka, odnosno ukupno 12 miliona iz Programa javnih investicija RS.\nVlada je za njih kupila objekat koji je sagrađen uz Administrativni centar Vlade, gdje je napravljena i nova zgrada Agencije za bankarstvo RS.\nTagovi: pravobranilastvo rszavod za statistiku rs


Demos: Sve zavisi koliko će ocjene EU biti shvaćene ozbiljno – Borba\n“Izvještaj EU o napredovanju Crne Gore prije svega govori o stanju u našoj zemlji, a dijelom i o evropskim tijelima koja su sastavila i odobrila isti izvještaj. Izvještaj je sastavljen u kombinaciji brižljivih, korisnih analiza i ponekog kompromisa koji proističu iz određenih širih intersa. U svakom slučaju, Izvještaj je od značaja za političke procese u zemlji jer se njime i dalje traže ispunjenja kriterijuma za napredovanje i članstvo u Evropskoj uniji”, navodi se u saopštenju Demosa.\n“Prvo, koliko će crnogorska vlast htjeti stvarno da postupi po primjedbama koje sa saopštene u Izvještaju EU. Do sada to nije bio slučaj. Drugo, faktički domašaj Izvještaja će zavisiti i od toga koliko će Evropska unija htjeti da toleriše činjenicu da crnogorska vlast očigledno ignoriše tražene evropske standarde. Posebno u oblasti autokratskog vladanja i borbe protiv korupcije i kriminala, od strane vrha crnogorske vlasti”, navodi se u saopštenju.


Qualcomm predstavlja 64-bitni mobilni čip Snapdragon 410 |\nHome » HARDWARE » Qualcomm predstavlja 64-bitni mobilni čip Snapdragon 410\nby S.Simić|Published December 11, 2013\nSnapdragon 410 takođe sprovodi ideju da uvede module Qualcomm 4G LTE u smart telefona za tržišta u razvoju, samo kada se implementira LTE infrastruktura. Qualcomm nudi rešenja koja pružaju mobilnim uređajima pristup bežičnim mrežama. Uskoro konkurs za 4G LTE će se povećati zbog pojavljivanja na tržištu proizvoda Intel, piše izvor CNET.\nQualcomm Snapdragon 410 će dati prednost tržištima u razvoju kao što su Indija i Kin , gde aktivno radi kompanija MediaTek. 64-bitna rešenja će doprineti nastanku programa koji rukuje velikom količinom podataka, popunjava prostor između mobilnih procesora male snage i procesora koji se koriste u laptop i desktop računarima i serverima. Nažalost, većina mobilnih operativnih sistema i aplikacija još uvek ne podržavaju 64-bitni režim.\nPored 64-bitnog i 4G LTE Snapdragon 410 čipset podržava kameru od 13 megapiksela, 1080p video reprodukciju i Adreno 306 GPU. Čipset je dizajniran za mobilne uređaje koji rade na Android operativnim sistemima i Windows.\nSnapdragon 410 je izgrađen korišćenjem 28 nanometarski proizvodnim procesom, koji koristi Qualcomm čipove u svojom velikom brzinom, uključujući Snapdragon 800. Ovaj poslednji se koristi u vodeći smart telefonima kao što su Samsung Galaxy Note 3 i LG Google Nexus 5.\nPrema Qualcomm-u, Snapdragon 410 na platformi smart telefona će koštati oko 150 dolara. Prvi mobilni uređaj pomoću 64-bitnog rešenja Qualcomm, očekuje se da će se u prodaji naći u drugoj polovini 2014. godine.\nPrevious post Novi kompjuterski virus će zaraziti računar pomoću mikrofona i zvučnika\nNext post iPhone 5S Supernova smartfon od zlata sa Swarovski kristalima


RS: Na javnim visokoškolskim ustanovama biće upisano 6.595 studenata – STUDOMAT.ba\nStipendije za postdiplomski studij na Univerzitetu u Atini\nNajava: Omladinski program BHR1 #436\nRS: Na javnim visokoškolskim ustanovama biće upisano 6.595 studenata\nVlada RS donijela je na posljednjoj sjednici odluku da u prvu godinu prvog ciklusa studija u akademskoj 2016/2017. godini na javnim visokoškolskim ustanovama u RS bude upisano 6.595 redovnih i vanrednih studenata.\nFoto: Ministarstvo prosvjete i kulture RS\nNa sjednici je utvrđeno da 2.563 redovna i vanredna studenta budu upisana u prvu godinu drugog ciklusa studija u akademskoj 2016/2017. godini na javnim visokoškolskim ustanovama u RS, saopšteno je iz Biroa Vlade RS za odnose s javnošću.\n– Studijski programi iz oblasti matematike i fizike, koji se izvode na Prirodno-matematičkom fakultetu Univerziteta u Banjaluci i na Filozofskom fakultetu Univerziteta u Istočnom Sarajevu definisani su kao deficitarni i za studente koji ih upišu obezbijeđena je finansijska pomoć, navodi se u saopštenju.\nVlada RS zadužila je Ministarstvo prosvjete i kulture da ograniči upisne kvote na privatnim visokoškolskim ustanovama u skladu sa zakonskim propisima kojima se utvrđuju uslovi za obavljanje djelatnosti visokog obrazovanja.


Dačić: Želimo dijalog, a ne politiku svršenog čina - 26.08.2016, Sputnik Srbija\nDačić: Želimo dijalog, a ne politiku svršenog čina\nMinistar spoljnih poslova Ivica Dačić istakao je danas u razgovoru sa generalnim sekretarom UN Ban Ki Munom da Srbija insistira na tome da misija UN ostane na... 26.08.2016, Sputnik Srbija\npolitika, vesti, un\n21:26 26.08.2016 (Osveženo: 18:58 05.08.2021)\n© Foto : Ognjen Stevanović / Ministarstvo spoljnih poslova SrbijeMinistar spoljnih poslova Srbije Ivica Dačić tokom sednice Saveta bezbednosti UN.\nMinistar spoljnih poslova Ivica Dačić istakao je danas u razgovoru sa generalnim sekretarom UN Ban Ki Munom da Srbija insistira na tome da misija UN ostane na Kosovu u nepromenjenom mandatu i sa nepromenjenim sastavom.\n„Srbija insistira na tome da misija UN ostane u nepromenjenom mandatom i sa nepromenjenim sastavom, odnosno brojem izvršilaca i budžetom, zato što smatramo da ta misija i dalje igra veoma važnu ulogu na Kosovu i Metohiji“, rekao je Dačić.\nPrema njegovim rečima, Priština smatra da ta misija treba da ode sa Kosova, ali srpski narod i druge nealbanske zajednice imaju poverenje jedino u misiju UN, i zato je to za Srbiju od velikog značaja.\nDačić je, takođe, rekao da je formiranje Zajednice srpskih opština od ključnog značaja za nastavak briselskog dijaloga za koji se Beograd zalaže, ne prihvatajući politiku svršenog čina.\nDačić: Mnogi žele da skinu Kosovo sa dnevnog reda SB UN\n25 Avgust 2016, 21:56\n„Ponovio sam naš stav da je od ključnog značaja formiranje Zajednice srpskih opština, onako kako je to definisano Briselskim sporazumom koji je potpisan odavno, ali prištinska strana stalno traži neke razloge zbog kojih odlaže formiranje ZSO. To je ključno za nastavak dijaloga“, izjavio je Dačić nakon sastanka sa Banom.\nKako je rekao generalnom sekretaru UN, takođe je preneo da je zalaganje pojedinih zemalja i pozivi na priznanje jednostrano proglašene nezavisnosti KiM može da deluje negativno na briselski dijalog.\n„Time se ubija dijalog. Mi želimo dijalog, a ne politiku svršenog čina kao što to Priština želi, da zajedno sa svojim saveznicima pokaže da je ovo već svršena stvar i da mi sada razgovaramo samo o nekim tehničkim detaljima“, rekao je Dačić.\nRezolucija Saveta bezbednosti UN 1244 je, kako je rekao, bez obzira što je doneta 1999. godine i dalje važeći dokument, na osnovu kojeg se Misija UN nalazi na KiM, a sa druge strane, ona je i jedini pravno obavezujući dokument koji su Ujedinjene nacije donele.\nDačić: Međunarodne organizacije podržale etničko čišćenje Srba na KiM\n25 Avgust 2016, 18:35\n„Zato Srbija smatra da dijalog mora da bude nastavljen i nećemo prihvatiti nikakvu politiku svršenih činova“, naglasio je šef srpske diplomatije.\nPrema njegovim rečima, Ban je uputio pozdrave predsedniku Vlade Aleksandru Vučiću i predsedniku Republike Tomislavu Nikoliću i zahvalio na tome što su u Beogradu otvaranjem Kuće UN objedinjene sve agencije i cela administracija i program UN na jednom prostoru.\nGeneralni sekretar UN je, takođe, pozdravio srpsko učešće u mirovnim misijama, rekao je Dačić i dodao da je na tom planu Srbija lider u regionu.\n„Mi time jačamo kredibilitet naše zemlje i naših oružanih i bezbednosnih snaga. Mirovne misije UN se odvijaju širom sveta, i to je okvir u kojem mi rado učestvujemo i Srbija je na osnovu toga doživela priznanje“, istakao je Dačić.


Ješić: Izbori u DS korak unazad | Autonomija\n"Svi smo upali u neki reverzibilan antidemokratski proces"\nPoslanik Demokratske stranke (DS) Goran Ješić je danas, povodom izbora u toj stranci, ocenio da je izborni proces „korak unazad“ i da bi bilo mnogo bolje da su održani direktni izbori s pravom glasa svih članova, kao pre dve godine, iako je pitanje da li DS ima danas organizacionu snagu za to.\n„Drugi problem je nedostatak dijaloga i nastavak stare prakse unutarstranačkih izbora u DS, koji se vode sa idejom da se politički protivnici istrebe i počiste iz stranačkog i političkog života. Ta politika se nalazi u genetskom kodu DS, izgleda, i nikada ništa dobro nije donela, kako partiji tako ni Srbiji. Poseban problem je svakako i najveći, a to je potpuna suspenzija svih unutarstranačkih demokratskih procesa poslednje dve godine, od kako je odgovornost za vođenje stranke preuzeo Dragan Šutanovac i njegov tim“, rekao je Ješić agenciji Beta.\nOn je ukazao da je, po Statutu DS, bilo potrebno da se održe unutarstranački izbori na svim nivoima šest meseci nakon izbora na nacionalnom nivou, ali da su Šutanovac i njegovi saradnici „kršili Statut“ i prolongirali izbore za lokalne odbore i organizaciju DS u Vojvodini, zbog čega je najveći broj odbora dve godine prekoračio mandat i nema legitimiteta, što je dovelo do „ogromne devastacije organizacije DS“.\n„U Pokrajinskom odboru se dešava apsolutno isto kao i u najvećem delu ostatka DS organizacije. Nelegitimni organi gotovo dve godine, pre toga katastrofalan rezultat na izborima u Vojvodini – realno jedan od najvećih poraza u istoriji višepartijskih izbora u Srbiji, nespremnost odgovornih za takav rezultat da se suoče s realnim stanjem i svojom odgovornošću… Danas, vojvođanski odbor koji je nekada bio najbolja organizacija DS u državi, apsolutno ne postoji„, rekao je on.\nJešić je ocenio da je još veći problem to što su rezultati predsedničkih izbora pokazali da je opozicija najbliža pobedi baš u Novom Sadu i Vojvodini, a da razlozi „devastacije“ DS u Vojvodini ne leže samo u „nekavom Miroslavu Vasinu“, već u načinu na koji su ta organizacija i sama Pokrajina vođeni u vreme nekadašnjih visokih funkcionera DS Bojana Pajtića, Dušana Elezovića i Dragoslava Petrovića.\nJešić je dodao da je i dalje član DS i poslanik, ali da ne može da se „igra dečijih igara u DS u ovom trenutku“.\n„Ako danas posle katastrofe na beogradskim izborima, ozbiljni ljudi ne mogu da zajedno sednu za sto, dogovore se oko posla i ciljeva, a onda na osnovu tih i takvih ciljeva izaberu među sobom najbolje ljude, onda je stvarno trenutak da malo gledam sa strane. Podmetanja, lažni odbori, lažne članarine, lažne podrške, lažni forumi žena ili omladine… To je već dosta puta viđano na unutarstranačkim izborima u DS, ali danas je trenutak da se takve stvari iskorene, a debata i dijalog postane okvir novog okupljanja. Nažalost, dešava se ovo prvo, te je moja privatna odluka da budem jedan od penzionera na balkonu Mapet šoua“, rekao je Ješić.\nOn je rekao da je za Srbiju „najtužnije“ to što je DS i dalje jedina politička organizacija koja na „kakvim-takvim izborima“ i kroz procedure smenjuje i bira svoja rukovodstva, ali da to izgleda nikome nije bitno.\n„Ovde, a takav trend je sve veći i u Evropi, sve više obožavaju poludiktatore, autokrate, nasilnike političke. Izgleda da smo svi zajedno upali u neki reverzibilan antidemokratski proces, ne samo srpsko društvo, već i neka mnogo ozbiljnija od našeg“, rekao je Ješić.


Odobrena sredstva za sanaciju Banskog dvora\n- Projekat je veliki i radiće se u nekoliko faza. Sanacija obuhvata obnovu krova, fasade, kao i druge neophodne radove. Banski dvor je ogroman resurs Banje Luke, ali i Republike Srpske i vjerujem da će nakon sanacije ova institucija biti u punom kapacitetu – rekla je premijerka RS.\n- Dugo godina čekamo na ozbiljnu rekonstrukciju, a zanačajan dio objekta trenutno nije u funkciji, odnosno dosta prostorija nije u upotrebljivom stanju. Prva faza bi podrazumijevala zamjenu krova, zamjenu fasade i stolarije, a onda se može ući u sanaciju instalacija. Nakon rekonstrukcije, svi građani Banje Luke će dobiti multifunkionalan prostor za održavanje kulturnih i drugih događaja – naglasio je Radojičić i dodao da je Grad sada ušao u rekonstukciju užeg centra koji bi trebalo da dobije novi izgled, a Banski dvor je jedna od najznačajnih građevina u centru grada.


U Nemačkoj pooštren zakon o azilu - KoZnaZna - Vizni režim, putovanja\nNakon stupanja na snagu novog zakona o azilu odbijeni tražioci azila će brže i bez izuzetka biti vraćeni u zemlju porekla. Tokom prethodnih nedelja došlo je u više navrata do vraćanja državljana Srbije, delimično i uz pomoć specijalnih čarter letova.\nNovi zakon jasno razlikuje između onih koji traže utočište i onih koji nemaju pravo boravka. Svi koji nemaju pravo na azil u Nemačkoj, moraće da je napuste u najkraćem roku. Onima kojima je zaista potrebna zaštita, pružaće se pomoć davanjem najosnovnijih sredstava.\nTo znači da tražioci azila iz Srbije u principu nemaju izglede da im bude odobren azil u Nemačkoj. Pored toga, u Nemačkoj je znatno pooštren postupak rešavanja zahteva za azil za državljane Srbije (i druge podnosioce zahteva iz zemalja sigurnog porekla):\nU Nemačkoj je znatno ubrzan postupak rešavanja zahteva za azil, jer je u nadležnim organima povećan broj zaposlenih.\nFinansijski se ne isplati podneti zahtev za azil u Nemačkoj: Tražioci azila umesto novčanih sredstava većinom dobijaju materijalnu pomoć za pokrivanje najosnovnijih životnih potreba.\nUkoliko državljanin Srbije podnese zahtev za azil u Nemačkoj, biće smešten u posebnom prihvatnom centru. Osobama iz sigurnih zemalja porekla (npr. iz Srbije) u Nemačkoj nije dozvoljeno da rade.\nOdbijenim tražiocima azila se u pasoš upisuje zabrana ponovnog ulaska za celokupni Šengenski prostor i godinu dana im nije dozvoljen ulazak na teritoriju SR Nemačke.\nNemačka će i nadalje da pruža zaštitu ljudima koji beže od rata, progona i terora. Tražioci azila iz sigurnih zemalja porekla, kao što je Srbija, ne spadaju u tu grupu i biće u najkraćem roku vraćeni u Srbiju. Njihovo vraćanje se vrši u skladu sa odredbama sporazuma o readmisiji u saradnji sa nadležnim organima Republike Srbije.


Izvor: RTS, 23.Maj.2017, 12:40\nMinistar prosvete Mladen Šarčević >> Pročitaj celu vest na sajtu RTS << rekao je da je namera ministarstva da se otvaraju novi vrtići, renoviraju postojeći i obavi prenamena postojećih slobodnih objekata u lokalnoj zajednici.\nU vrtićima najmanje dece ima iz najsiromašnijih domaćinstava, svega 8,6 odsto, kao i dece iz romskih naselja, 6,2 odsto, dok je obuhvat dece iz najbogatijih domaćinstava 81,6 odsto, rečeno je na konferenciji "Ključne dimenzije razvoja kvaliteta u predškolskom vaspitanju i obrazovanju".\n"Naši dosadašnji kao i budući napori biće usmereni ka izgradnji predškolskog vaspitanja koje će biti dostupno svoj deci, otvoreno prema porodici, kao i drugim nivoima u sistemu obrazovanja", naglasio je Šarčević.\n"Namera nam je da povećamo obuhvat dece u vrtićima, posebno uzrasta od tri do pet godina, izgradnjom novih, renoviranjem i adaptacijom postojećih i prenamenom raspoloživih prostornih kapaciteta u zajednici", naglasio je ministar.\nIzvor: Radio 021, 23.Maj.2017\nPolovina mališana u Srbiji uzrasta tri do pet i po godina ide u vrtić, rečeno je na međunarodnoj konferenciji "Ključne dimenzije razvoja kvaliteta u predškolskom vaspitanju i obrazovanju"...U vrtićima najmanje dece ima iz najsiromašnijih domaćinstava, svega 8,6 odsto, kao i dece iz romskih naselja,...\nDan pre: 22.Maj.2017\nDan posle: 24.Maj.2017


Frka za evro licencu: Lučani na čekanju, Nišlije digle glas protiv „rekordera u dugovanjima“ – Sport ONLINE\nBorba za licencu – „Brine nas činjenica da pojedini fudbalski klubovi, koji su dugogodišnji rekorderi u dugovanjima i čiji su računi godinama u blokadi, sada bukvalno „preko noći“ pronalaze novac i deblokiraju račun“, poručuju Nišlije\nSastanak komisije za licenciranje Fudbalskog saveza Srbije na kojoj je trebalo da bude odlučeno ko će, posle Partizana, Zvezde i Vojvodine, dobiti licencu da se naredne sezone takmiči u Evropi, u sredu je odložen, a novi termin biće naknadno objavljen.\nKomisija je na pomenutom sastanku trebalo da razmatra o dodeli licence četvrtoplasiranom timu Superlige, ekipi Mladosti iz Lučana, ali kako taj klub, za sada, ne ispunjava potrebne uslove, doveden je u pitanje njegov “izlazak” u Evropu.\nNavodno, u pitanju su neizmireni dugovi Lučanaca prema državi na ime poreza i ostala dugovanja koja koče da Mladost ispuni svoj san.\nU međuvremenu, grad Niš, koji određenim sredstvima pomaže rad Fudbalskog kluba Radnički, oglasio se i izrazio sumnju u rad Komisije FSS i dodele licence Lučanima.\nPodsetimo, Radnički je Superligu završio kao peti i ukoliko Mladost “izvisi” za licencu, Nišlije su prve u redu da je dobiju.\nSaopštenje Grada Niša prenosimo u celosti.\nFudbalski klub Radnički Niš je gradski klub i stoga smo izuzetno zabrinuti zbog najnovijih dešavanja u vezi sa dobijanjem evro licence. Kao Grad uvek smo se trudili da pomognemo FK Radnički da prevaziđe finansijske probleme koje je imao u prethodnom periodu kako bi nesmetano mogao da se takmiči u domaćoj fudbalskoj ligi i kako bi poštovao sve zakone naše države. Iz tog razloga brine nas činjenica da pojedini fudbalski klubovi, koji su dugogodišnji rekorderi u dugovanjima i čiji su računi godinama u blokadi, sada bukvalno „preko noći“ pronalaze novac i deblokiraju račun. Smatramo da ne bi bilo dobro da se ignorišu zakoni naše Republike i da je potrebno da se pravila poštuju u kontinuitetu, a ne samo onda kada pojedincima to odgovara. Fudbal nije samo igra na terenu već i rezultat domaćinskog poslovanja klubova i ispunjavanje zakonom predviđenih obaveza.\nKao Grad zabrinuti smo razvojem situacije i mogućnošću da licenca pripadne klubu koji godinama radi „na crno“. Ukoliko se to zaista bude dogodilo, definitivno će se nagraditi nepoštovanje države i njenih zakona. Podaci kojima raspoležemo govore da je niški Fudbalski klub Radnički samo u poslednja dva meseca platio oko 9 miliona dinara na ime poreza Republici Srbiji, kao i 30 miliona dinara za zaostala dugovanja iz prošlosti.\nGrad Niš nastaviće da podržava niški sport i sportiste i iskreno se nadamo da će poštovanje zakona ove države biti nešto što je iznad svega – navodi se u saopštenju člana Gradskog veća za sport Branislava Kačara.\nSK Tipovi – Predlozi za klađenje – 25maj 2017


UG ORI „Budi mi prijatelj” postoji od 2002. godine te je aktivno u nevladinom sektoru što na lokalnom tako na državnom, regionalnom i internacionalnom nivou.\nU period od 08. marta do 08. aprila 2013. godine udruženje žena Romkinja “Bolja budućnost” Tuzla će implementirati drugi po redu mjesec dana ženskog romskog aktivizma pod nazivom “JEDNAKOST ZA SVE II”.\nUdruženje Omladinska romska inicijativa „Budi mi prijatelj” Visoko kao i drugih devet organizacija iz cijele BiH je partner na ovom projektu te ćemo realizirati niz aktivnosti kroz ovaj projekat. Na ovim uličnim akcijama će volonteri/ke svojim sugrađankama povodom međunarodnog dana žena poklanjati cvijeće te razgovarati s njima o položaju Romkinja u našoj zemlji . Ovim putem Vas pozivamo da medijski popratite našu aktivnost.\nVolonteri udruženja ORIV „Budi mi prijatelj” ovu akciju će sprovesti na lokaciji ispred gradskog Muzeja sa početkom u 12 sati 08.03.2013.


KANDIDATURA INTERNETA ZA "NOBELA"\nPriznanje globalnoj informatičkoj mreži primerenije je nego nagrada za mir Obami – smatraju kompjuterski stručnjaci\nSpecijalno za Politiku\nRim – Rikardo Luna, direktor italijanskog izdanja poznatog američkog magazina „Vajerd” (Wired), predložio je da se Internet kandiduje za Nobelovu nagradu za mir, sa obrazloženjem da je „Internet rođen radi mira.On je otvoren, demokratski, interaktivan. Veb (informatička mreža, prim.) danas je najveća platforma za komunikaciju čovečanstva”. Predlog će biti iznet Nobelovom komitetu već 1. februara u Oslu. Podsećajući na ono što se dogodilo nakon nedavnih izbora u Iranu i ulogu „mreže” u širenju i„oslobađanju” informacija„zarobljenih” cenzurom, Rikardo Luna takođe smatra da Internet može postati „oružje” globalne nade za blagovremeno i istinito informisanje.\nAdvokat i književnica, Iranka Širin Ebadi („Nobel” za mir 2003), iako prva potpisnica manifestaza kandidaturu Interneta za ovu prestižnu nagradu, ipak naglašava da Internet takođe može biti upotrebljen u svrhu ratne propagande i terorističkih napada, kao što to već čine talibani i neke druge terorističke grupe u nameri da privuku brojne pristalice. Ona napominje dase ne sme ignorisati činjenica da se Internet ponekad koristi i kao oruđe da se proširi informacija o tome kako se prave male bombe.\n„Ako se on bude koristio za uspostavljanje mira, tada će kreirati prijateljstvo, ali, ukoliko se bude koristio na način da poduči kako se prave bombe, tada on može biti sredstvo za komunikaciju ljudi koji zahtevaju rat”, smatra Širin Ebadi.\nNikolas Negroponte,ugledni profesor grčko-američkog porekla i priznati kompjuterski stručnjak, ne deli mišljenje sa iranskom nobelovkom. Mada priznaje da je mreža opasna, on dodaje: „Tačno je da je mreža konfuzna, haotična, i da postoje mnoge stvari koje ne želimo da čitamo ili slušamo, ali to je bogatstvo, a ne nedostatak. Internet je instrument, kao što su instrumenti i mobilni telefoni, koje teroristi i banditi koriste mnogo lakše. Niko,međutim,ne kaže da su mobilni telefoni opasni i da obavljeni razgovori treba da budu na izvestan način ograničeni”, kaže Negroponte.\nPo njegovim rečima, ako već govorimo o negativnimaspektimamreže, najbolje je uopšte je ne posedovati. „To je isto kao kada se govori o mračnoj strani izdavaštva, a istovremeno se objavljuju knjige i novine sa strašnim sadržajima. Ili, ako treba da se odreknemo elektronskih poruka samo zato što stižu neželjene poruke”, konstatuje profesor, naglašavajući da je „priznanje Internetu primerenije negonagradaza mir Obami”.\nSkora budućnost će pokazati da li će navedena argumentacija biti dovoljna da ubedi odbor u Oslu. Ukoliko Nobelov komitet usvoji navedeni predlog, isti će nesumnjivo dovesti do značajnog presedana u istorijiove institucije.\nPročitano: 1746 puta


BIG BEND RTS i GREGORI HATČINSON (SAD) večeras u Velikoj sali Doma omladine Beograda | Giza Magazine\nNaslovna Vesti Reportaže BIG BEND RTS i GREGORI HATČINSON (SAD) večeras u Velikoj sali Doma...\nBIG BEND RTS i GREGORI HATČINSON (SAD) večeras u Velikoj sali Doma omladine Beograda\nDom omladine Beograda i Big Bend RTS počinju intenzivnu saradnju, a na prvom u nizu planiranih koncerata naš najveći džez orkestar nastupiće 17. marta sa specijalnim gostom iz SAD, eminentnim bubnjarem Gregori Hatčinsonom. Koncert će biti održan u Velikoj sali Doma omladine, sa početkom u 20 časova. Cena karte iznosi 400 dinara.Tim povodom razgovarali smo sa Dragoslavom Fredijem Stanisavljevićem, urednikom džez redakcije Muzičke produkcije RTS-a.\nKoncert Big Benda RTS sa gostom Gregorijem Hatčinsonom otvara jedno novo poglavlje u saradnji između Doma omladine Beograda i našeg eminentnog ansambla. Nadamo se da ćemo ubuduće većinu naših koncerata prezentovati publici u Velikoj ili sali Amerikana u Domu omladine Beograda. Planiramo niz muzičkih radionica koje bi bile organizovane od strane inostranih solista koji su gosti Big Benda RTS i Muzičke Produkcije RTS-a kao i inostranih muzičara koji dolaze u organizaciji Doma omladine Beograda. Takođe, solisti iz našeg ansambla bi održavali muzičke radionice za studente sa džez odseka FMU i džez odseka srednje muzičke škole Kornelije Stanković. Big Bend RTS bi nastupao na Beogradskom džez festivalu, kao partner u saradnji sa Domom mladine i inostranim solistima koji nastupaju na našem najznačajnijem džez festivalu.Od izuzetnog značaja bi bilo da sam rad orkestra, svakodnevne probe, ‘prenesemo’ u prostorije Doma omladine Beograda i polako ostvarujemo saradnju na svakodnevnom nivou.\nSaradnja sa gospodinom Hatčinsonom je sticaj povoljnih okolnosti. Izuzetno je važno da napomenemo činjenicu da Gregori Hatčinson trenutno živi i radi u Evropi i da je samim tim dostupniji u tehničkom smislu. Sa druge strane, naša koncertna aktivnost sa najznačajnijim imenima svetske džez scene donosi nam povoljne kritike i preporučuje nas kod svih inostranih umetnika kao vodeći orkestar u ovom delu Evrope.\nBig Bend RTS uvek ima u ponudi različite aktuelne projekte. Trenutno smo u koncertnim aktivnostima vezano za naša dva poslednja kompakt diska ‘Duško Gojković & Big Bend RTS – LATIN HAZE’ i ‘Big Bend RTS – BALKAN SOUL’. Pored ova dva projekta, izdvojili bi i ‘Džez u vreme Velikog rata – Srpske i Savezniče pesme aranžirane za Veliki džez orkestar’, zatim ‘Big Bend RTS – THE BEATLES SONGBOOK’, ‘Big Bend RTS – Filmska Muzika 20. veka’, ‘Big Bend RTS – The Funky Music’, i naravno neizostavne aranžmane velikana džeza: Sammy Nestico, Quincy Jones, Thad Jones, Tom Kubis, Neal Hefti, Lennie Niehaus, kao i naših domaćih aranžera: Ivan Ilić, Vladimir Nikolov, Vladimir Krnetić, Tihomir Jakšić, Uglješa Novaković.\nOtvaranje džez odseka na FMU u Beogradu je od izuzetnog značaja za muziku, umetnost i kulturu naše zemlje. Uz mnogo tehničkih nedostataka, nerazumevanja, inertnosti i svakojakih i svakodnevnih problema, taj odsek opstaje već treću godinu i bori se svim snagama da postane realnost a ne samo vid eksperimenta. Mislimo da bi višestruka saradnja između Big Benda RTS i Doma omladine Beograda bila od neprocenjive koristi i za džez odsek, jer bi isti imao dobar vetar u leđa i konkretnu pomoć do nekih sigurnijih dana. Važno je naglasiti da džez muzika u Srbiji mora da ima jasan cilj u vidu džez akademije jednog dana i da nije prihvatljivo da se najznačajnija umetnička muzika dvadesetog veka formuliše u našoj zemlji kroz jedan odsek. Sa druge strane, dobro je da je džez muzika krenula da se uči i izučava u visokom školstvu, makar i u obliku odseka pri FMU u Beogradu, ali se ne treba na tome zaustaviti i džez muzika mora da dobije svoje ravnopravno mesto sa svojom ‘starijom i sve manje atraktivnom sestrom’ klasičnom muzikom, kao što je to slučaj u svim prosvećenim zemljama u svetu.\nBig Bend RTS priprema koncetnu sezonu na godišnjem nivou i mi sada imamo konkretan plan i raspored zaključno sa decembrom 2015. Mogu za sada samo da najavim izuzetne inostrane soliste, festivalske nastupe, pripremu novog kompakt diska i puno trajnih studijskih snimaka. Primera radi, Big Bend RTS je u protekle 4 godine snimio preko 500 minuta profesionalnih trajnih snimaka.\nPrethodni tekstDroga i dalje vlada svetom\nSledeći tekstUĆUTI PAS, PUTRID BLOOD, SOULCAGE i MR. RABBIT na prvom ‘DA Festu’ 17. i 18. aprila u Valjevu\nNEKTAR OK FEST 2017: Odlična zabava uz sjajne izvođače i ovoga...\nPerpetuum Mobile druge večeri na Selfestu\nBeogradska promocija knjige „Hod po džezu“ Ivana Blagojevića u Mikseru\nVesti 6. avgusta 2015.\nMH Concerts i Serbian Hellbangers: NAXATRAS i gosti\nReportaže 17. maja 2018.


Rast globalne ekonomije biće razočaravajući u 2016. - Impuls\nObjavljeno: Nedjelja, 03 Januar 2016 12:00\nPerspektive rasta kamatnih stopa u SAD i ekonomsko usporavanje Kine su, kako navodi Lagardova, doprinijeli stvaranju neizvjesnosti i povećanju rizika od ekonomskih poteškoća širom svijeta.\nRast globalne ekonomije će ove godine biti razočaravajući, piše direktorka Međunarodnog monetarnog fonda (MMF), Kristin Lagard (Christine Lagarde), u gostujućem autorskom tekstu za njemački list Handelsblat.\nPerspektive rasta kamatnih stopa u SAD i ekonomsko usporavanje Kine su, kako navodi Lagardova, doprinijeli stvaranju neizvjesnosti i povećanju rizika od ekonomskih poteškoća širom svijeta, prenosi britanska agencija Rojters.\nPored toga, rast globalne trgovine je značajno usporio, pad cijena sirovina predstavlja veliki problem za ekonomije koje se oslanjaju na njih, dok je finansijski sektor u mnogim zemljama i dalje isuviše slab, a finansijski rizici rastu na tržištima u razvoju, ocjenjuje ona.\n"Sve to govori da će rast globalne ekonomije biti razočaravajući i neujednačen u 2016. godini", piše Lagardova, i dodaje da niska produktivnost, ubrzano starenje stanovništva i posljedice globalne finansijske krize koče privredni rast.\nPočetak normalizacije monetarne politike u SAD i zaokret Kine ka modelu rasta zasnovanom na potrošnji predstavljaju "potrebne i zdrave promjene", ali je neophodno da one budu sprovedene što efikasnije, smatra šefica MMF-a.\nAmerička Uprava federalni rezervi (Fed) je ranije ovog mjeseca podigla kamatne stope prvi put u posljednjih deset godina, i stavila do znanja da je to početak "postepenog" ciklusa pooštravanja monetarne politike.\n"Mogući su potencijalni efekti prelivanja krize, jer su perspektive podizanja kamatnih stopa već doprinijele skoku troškova finansiranja pojedinih dužnika, uključujući tržišta u razvoju", piše Lagardova.\nPrimjećujući da su visoko razvijene ekonomije bolje pripremljene za više kamatne stope nego što je to bio slučaj u prošlosti, ona je, ipak, izrazila zabrinutost u pogledu njihove sposobnosti da apsorbuju šokove.\nLagard je upozorila i da bi rastuće kamatne stope u SAD i jak dolar mogli dovesti do bankrota kompanija po osnovu njihovih plaćanja, što bi se, kako je navela, moglo preliti i na banke i države, prenosi Rojters.


USK: Ubrzati procedure za pribavljanje građevinskih dozvola i priključaka za struju - USKinfo.ba\nUSK: Ubrzati procedure za pribavljanje građevinskih dozvola i priključaka za struju\nObjavljeno na dan 16.04.2019 - 18:21 | Izvor: USKinfo.ba | USKinfo.ba\nU organizaciji Ministarstva za građenje, prostorno uređenje i zaštitu okoline jučer je u Bihaću održan prvi radni sastanak sa predstavnicima gradova/općina u sastavu Unsko-sanskog kantona, a na kojem su razmatrane izmjene zakonskih propisa u ovom resoru, a za koje su inicijative pristigle iz lokalnih uprava.\nKonkretno, prijedlozi za Izmjene i dopune Zakona o prostornom uređenju i građenju i Zakona o legalizaciji bespravno izgrađenih građevina i zahvata inicirani su na prvom zajedničkom sastanku premijera USK-a, Mustafe Ružnića, i grado/načelnika USK. Tada je Adnan Alagić, ministar za građenje, prostorno uređenje i zaštitu okoline, najavio da je programom rada Ministarstva za 2019. godinu planirana izrada Zakona o izmjenama i dopunama Zakona o prostornom uređenju i građenju.\nInicijative općina i gradova su se odnosile i na činjenicu da poslovna klima i konkurentnost utvrđuje da reforme poslovnog okruženja uključuju, pored ostalog, i ubrzanje procedure za pribavljanje građevinskih dozvola i priključaka za struju. Također Ministarstvo je zaprimilo i Izvještaj revizije učinka „Efikasnost postupka izdavanja građevinskih dozvola u lokalnoj upravi“ Ureda za reviziju institucija Federacije Bosne i Hercegovine, a koji je dao i preporuke vladama kantona i kantonalnim ministarstvima nadležnim za oblast prostornog uređenja i građenja.\nNaime, predmetni Izvještaj preporučio je da se izradi analiza postojećeg pravnog okvira, relevantnog za oblast prostornog uređenja i građenja, te skupštinama kantona uputi prijedloge za izmjene i dopune regulative u cilju skraćenja i pojednostavljenja postupka izdavanja građevinskih dozvola. Ministarstvo je također kroz vršenje upravnog nadzora primjetilo da pojedini dijelovi Zakona o prostornom uređenju i građenju iziskuju unapređenje.\nGradovi/općine uključili su se maksimalno u ovu proceduru pripreme izmjene zakonskih propisa kroz davanje svojih prijedloga, sugestija i mišljenja.\nVlada USK Unsko-sanski kanton


Šef iranske diplomatije u poseti Moskvi – NovostiDana.rs\nMinistri spoljnih poslova Irana i Rusije, Mohamad Džavad Zarif i Sergej Lavrov, razgovarali su danas u Moskvi o budućnosti nuklearnog sporazuma Teherana s velikim silama i o situaciji u Siriji, gde obe zemlje podržavaju predsednika Bašara Asada.\nZarif je tokom razgovora ukazao na potrebu bliske saradnje Irana i Rusije u očuvanju nukleranog sporazuma iz 2015. godine.\nSAD su saopštile da razmatraju povlačenje iz tog sporazuma kojim je Iran ograničio svoj nuklearni program u zamenu za ukidanje medjunarodnih sankcija.\nZarif je optužio Vašington da teži „destruktivnim politikama“, a Lavrov je obećao da će Moskva braniti sporazum Irana i šest velikih sila kao „ključan doprinos regionalnoj stabilnosti i kontroli širenja nuklearnog naoružanja“.\nZarifov put u Moskvu usledio je posle serije antivladinih protesta u Iranu, a on i Lavrov nisu pomenuli te nemire u obraćanju medijima.


Press Online :: Društvo :: VLADA DANAS O KARANTINU I PCR TESTOVIMA ZA STRANCE Dačić: Analiziraće se epidemiološka situacija u svakoj zemlji\nVlada Srbije će danas raspravljati o uvođenju obaveznog karantina od 14 dana za strance i negativnog PCR testa za ulazak u Srbiju i listi država, a sutra će to biti tema na sednici Kriznog štaba, kaže ministar spoljnih poslova Ivica Dačić.\nOn ističe da odluka o tome još nije doneta. Dačić, takođe, navodi da za sada nema naznaka da će Grčka i Crna Gora otvoriti granice za srpske državljane.\nOdluka o karantinu i PCR testu za ulazak stranaca u Srbiju je, kaže Dačić, motivisana pre svega potrebom da se zemlja zaštiti kad je reč o epidemiološkim razlozima.\n- S druge strane potrebno je da se analizara posebno epidemiološka situacija u drugim zemljama, kao što to druge zemlje rade - rekao je Dačić za TV Prva.\nOn je podsetio da je Srbija liberalizovala ulaz, ali da se u međuvremenu desio novi talas korona virusa, te da su mnoge zemlje donele ograničavajuće odluke kad je reč o ulasku stranaca, uključujući i EU u celini.\nGotovo u sve zemlje ne možete da uđete, navodi, bez PCR testa sa negativnim nalazom, i koji nije stariji od određenog vremenskog perioda.\n- Videće se kakva je situacija pojedinačno u kojim zemljama i da li ima potrebe za tim. Odluka još nije doneta, ona će verovatno danas i sutra biti razmatrana na svim nadležnim telima koja se bave ovim pitanjima - rekao je Dačić.\nUpitan da li ima naznaka da će Grčka i Crna Gora otvoriti granice za sprske državljane, Dačić je naveo da za sada nema nagoveštaja.\n- Naravno kad je reč o nekim zemljama kao što je Crna Gora njihov odnos prema našim građanima je isključivo političke prirode, a ne epidemiloški, iako oni govore da je to tako. Kad pogledate kojim su sve zemljama liberalizovali ulaz u Crnu Goru, onda možete iz toga izvesti određene političke zaključke - rekao je Dačić.\nNaveo je da je Hrvatska donela meru koja je za njih racionalna, a to je da su učinili da ipak liberalizuju ulazak zbog turista, gde je dozvoljen ulazak sa negativnim PCR testom i turističkim aranžmanom unapred sklopljenim.\n- Kad je reč o Grčkoj, za sada nema nagoveštaja da će ta odluka biti promenjena. EU je donela određene preporuke, prvo je stavila Srbiju na belu listu, onda su skinuli Srbiju sa te liste posle povećanog broja novozaraženih. To su samo preporuke, ali države članice uglavnom poštuju te preporuke - kaže Dačić.\nNaveo je da je EU trenutno na odmoru, da njene institucije ne rade, tako da se ne očekuje neko brzo ažuriranje liste, verovatno tek krajem meseca.


Opozicija slozna: VLAST U ULCINJU KRIVAC ZA NESTASICE VODE - Ulcinj info\n“Očito je da ova vlast ne razmišlja ni o gostima ni o građanima, a ponajmanje o turizmu”, izjavio je predsjednik Opštinskog odbora DPS Ljoro Nrekić. On je “Danu” kazao da su “opštinski funkcioneri zasjeli u debelu hladovinu i da čekaju da im neko drugi riješi problem”. “Od toga nema ništa, jer kod njih ništa ne funkcioniše kako treba”, dodao je on.\nPrema riječima poslanice Demokratskog fronta Ljiljane Đurašković, od silnih političkih prepucavanja u opštini su zaboravili da postoje zbog građana.\nČelnik Socijalističke narodne partije u Ulcinju Andrija Ćetković je rekao da je ova situacija očekivana s obrzirom na stanje u JP “Vodovod I kanalizacija”. “Mi smo najavljivali da se ovi problem mogu desiti i nudili rješenja. Sada smo tu gdje jesmo, a odgovornost zbog nastale situacije snose rukovodstva opštine i tog javnog preduzeća”, uvjeren će Ćetković.


Oct 11, 2018 Kaspersky Lab, Microsoft Windows\nTehnologija automatske prevencije eksploita/Automatic Exploit Prevention kompanije Kaspersky Lab, ugrađena u većinu rešenja namenjenih uređajima koji su krajnje tačke, otkrila je niz ciljanih sajber napada.\nOvo je bio pokušaj napada od strane novog malvera koji je eksploatisao do sada nepoznate ranjivosti “nultog dana” u Microsoft Windows operativnom sistemu. Namera je bila da sajber kriminalci dobiju stalni pristup sistemima žrtava na Bliskom Istoku. Ova ranjivost je pečovana od strane kompanije Microsoft 9. oktobra.\nNapad kroz ranjivost “nultog dana“ je jedan od najopasnijih oblika sajber pretnji, jer uključuje eksploataciju ranjivosti koje tek treba da se otkriju i otklone. Ukoliko ih akteri pretnji otkriju prvi, ranjivost “nultog dana” može biti korišćena za kreiranje eksploita koji će omogućiti pristup čitavom sistemu. Ovaj scenario napada koriste sofisticirani akteri u APT napadima, a korišćen je i u ovom slučaju.\nOtkriveni eksploit za Microsoft Windows operativni sistem je isporučen žrtvama preko PowerShell bekdora. Zatim je primenjen kako bi se dobile potrebne privilegije za opstanak na sistemima žrtava. Kod malvera je bio visokog kvaliteta i napisan je tako da omogući pouzdanu eksploataciju što više različitih verzija Windows sistema.\nSajber napadi su ciljali desetak različitih organizacija na Bliskom istoku krajem leta. Sumnja se da je akter koji stoji iza napada povezan sa grupom FruityArmor, jer je do sada ova grupa koristila isključivo PowerShell bekdor. Odmah po otkriću, stručnjaci kompanije Kaspersky Lab prijavili su ranjivost kompaniji Microsoft.\nKompanija Kaspersky Lab je proaktivno detektovala ovaj eksploit putem sledećih tehnologija:\nPutem Kaspersky Lab bihejvioralnog mehanizma za detekciju i komponente za automatsku prevenciju eksploita/Automatic Exploit Prevention unutar bezbednosnih proizvoda kompanije.\nPutem napredne opcije “Advanced Sandboxing and the Antimalware” unutar platforme “Kaspersky Anti Targeted Attack”.\n,,Kada su u pitanju ranjivosti “nultog dana”, od ključne je važnosti aktivno praćenje pretnji u slučaju novih eksploita. U kompaniji Kaspersky Lab, naša neprestana istraživanja pretnji teže ne samo ka pronalaženju novih napada i utvrđivanju meta različitih aktera sajber pretnji, već i ka određivanju toga kakve zlonamerne tehnologije ovi kriminalc koriste. Kao rezultat našeg istraživanja, stvorili smo temelj detekcionih tehnologija, koji nam omogućava da sprečavamo napade – poput onog koji je nameravao da iskoristi ovu ranjivost”, rekao je Anton Ivanov, stručnjak za bezbednost u kompaniji Kaspersky Lab.\nKako biste izbegli eksploite “nultog dana“, kompanija Kaspersky Lab preporučuje primenu sledećih tehničkih mera:\nIzbegavajte korišćenje softvera za koji se zna da je ranjiv ili je nedavno korišćen u sajber\nUverite se da je softver koji se koristi u vašoj kompaniji redovno ažuriran i da se koriste najnovije verzije. Bezbednosni proizvodi sa mogućnostima procenjivanja ranjivosti i upravljanja pečovima mogu pomoći u automatizaciji ovih procesa.\nKoristite snažno bezbednosno rešenje kao što je Kaspersky Endpoint Security for Business koje je opremljeno sposobnostima detekcije zasnovanim na ponašanju, za efikasnu zaštitu od poznatih i nepoznatih pretnji, uključujući eksploite.


Ozbiljan udarac za Bertomeua: Tri ekipe prešle u Ligu šampiona - BIGportal.ba\nOzbiljan udarac za Bertomeua: Tri ekipe prešle u Ligu šampiona\n20 Maja, 2020 20 Maja, 2020 059\nTri poznate i dobro kotirane evropske košarkaške ekipe napustile su Evrokup i prešle u Ligu šampiona.\nDarušafaka će preći u Ligu šampiona nakon što se spekulisalo da će to uraditi jer su bili nezadovoljni odlukom Evrokupa da odlučujući utakmicu Top 16 faze tog takmičenja protiv Virtusa preseli u Beograd.\n“Njihov dolazak jasno prikazuje naš uspešni rast i razvoj takmičenja i drago nam je što sve više i više ekipa može da vidi iskrenu pan-Evropsku prirodu Lige šampiona, kao i njen fokus da klubovima omogući sjajno internacionalne takmičenje koje se svodi samo na sportske rezultate. Takođe smo oduševljeni što se sve više i više klubova sa ambicijama da osvoje jedan od najvećih evropskih trofeja odlučuje za Ligu šampiona kako bi jurio svoje snove”, rekao je izvršni direktor FIBA Lige šampiona Patrik Komninos.\nOvakav komentar Komninosa može se shvatiti kao direktno upućena poruka prvom čoveku organizacije koja održava Evrokup i Evroligu Đordiju Bertomeuu, koji je u više navrata optuživan da kreira takmičenja koja se zasnivaju na finansijama, a ne na sportskim uspesima.\nSrbiju ove sezone u Evrokupu predstavlja Partizan, koji je došao do četvrtfinala, a, podsetimo, ranije je igrao i FIBA Ligu šampiona.\n“Volio bih da ‘velika trojka’ padne dok još igra tenis”